Τόπος Τεχνών Χώρα

Εργαστήριο τραγουδιού - χορού: Κατερίνα Παπαδοπούλου - Χαρίτωνας Χαριτωνίδης
2022-07-19 19:00 - 21:00 (Europe/Moscow)
Εργαστήριο τραγουδιού – χορού

Τραγούδια “Εν κινήσει”
Παραδοσιακό τραγούδι και χορός σε σύμπραξη
Ένα πρωτότυπο εργαστήριο όπου τραγούδι και χορός μελετώνται παράλληλα και ταυτόχρονα, σε μία “εν χορώ” σύμπραξη.
Δύο διδάσκοντες, μία ομάδα.
Μια μελέτη της κατασκευαστικής δομής τραγουδιού και χορού, ως ενιαίου αντικειμένου, μια αποδόμηση σε μελωδικά και χορευτικά μοτίβα και τελικά μια ανα-σύνθεση, ως εφαλτήριο για νέα δημιουργία και σύγχρονη οπτική στην Ελληνική μουσική παράδοση.

Θα ακολουθήσει, την Τετάρτη 20 Ιουλίου συναυλία με παραδοσιακά τραγούδια με το Μουσικό Σχήμα Aegean Arc.

Κόστος σεμιναρίου: 25 €
Εγγραφή και πληρωμή μέχρι 13/07/2022 μέσω τραπεζικής κατάθεσης στον παρακάτω λογαριασμό:
ΙΒΑΝ: [REDACTED]
IC: VPAYGRAA
Όνομα τραπέζης: VIVA PAYMENT SERVICES S.A.
Όνομα δικαιούχου: Γεωργίου Σεραφείμ
Σχετικά με την πρόσβαση με λεωφορείο καλέστε στα ΚΤΕΛ Λαμίας: 2231051345. Υπάρχει διαδρομή για Λουτρά Υπάτης με στάση στον χώρο των σεμιναρίων. Επίσης για όποιον προτιμήσει το τρένο θα υπάρχει δυνατότητα για δωρεάν μεταφορά από/προς το Σιδηροδρομικό σταθμό Λιανοκλαδίου κατόπιν συνεννόησης.
Δυνατότητα για ελεύθερη κατασκήνωση στον χώρο του φεστιβάλ κατόπιν συνεννόησης.
Για διαμονή σε ξενοδοχεία στα Λουτρά Υπάτης που βρίσκονται πολύ κοντά στον χώρο των σεμιναρίων, παρακαλούμε επικοινωνήστε με την Ένωση Ξενοδόχων Υπάτης στο 22310 59380

For privacy reasons YouTube needs your permission to be loaded.I Accept

Συναυλία με τους Aegean Arc
2022-07-20 21:30 (Europe/Moscow)
Συναυλία με παραδοσιακά τραγούδια με το Μουσικό Σχήμα Aegean Arc

«Μια μουσική παράσταση με λόγο, μελωδία, εικόνα, κίνηση, λουσμένη στο ανέσπερο φως του Αιγαίου»
Διεθνώς καταξιωμένοι Έλληνες σολίστες, με έντονη δραστηριότητα και μεγάλη διαδρομή στον παγκόσμιο μουσικό χάρτη, δημιουργούν το μουσικό σχήμα «Aegean Arc» και συνδιαλέγονται με τον μουσικό πλούτο, την κληρονομιά και την παράδοση του ελλαδικού χώρου. Αποτυπώνουν στιγμές του σύγχρονου ελληνικού πολιτισμού και λειτουργούν ως πρέσβεις της ελληνικής παραδοσιακής μουσικής διεθνώς. Η σύμπραξή τους αποτελεί το εφαλτήριο για τον πολιτισμικό διάλογο της Ελλάδας σε διεθνές επίπεδο και κατ’ επέκταση, την ενίσχυση της παρουσία της χώρας στο εξωτερικό.
Η Κατερίνα Παπαδοπούλου και οι συνεργάτες της, για άλλη μια φορά μας δείχνουν πως η παράδοση δεν είναι μόνο ένα κληροδότημα μουσειακού χαρακτήρα, αλλά πως ζει, αναπνέει και εξελίσσεται μέσα μας, μαζί μας, γύρω μας, για εμάς.
Το «Aegean Arc» παρουσιάζει μία παράσταση υψηλής καλλιτεχνικής αίσθησης που αναδεικνύει τον πολιτισμικό πλούτο του Ελλαδικού χώρου μέσα από σύγχρονα στιγμιότυπα της μουσικής παράδοσης του Αιγαίου. Οι καλλιτέχνες, με όχημα τον λόγο, τη μουσική, την κίνηση και σύμμαχο την πολυετή εμπειρία τους στο διεθνή χάρτη, προσεγγίζουν με σεβασμό την κληρονομιά που παρέλαβαν και προσφέρουν στο κοινό μια σύγχρονη οπτική. Τραγούδια και σκοποί από το Βόρειο Αιγαίο, τις Κυκλάδες, τα Δωδεκάνησα και την Κρήτη, την Κύπρο, την Πελοπόννησο και την Κάτω Ιταλία, πλαισιώνονται αρμονικά από χορευτικούς σχολιασμούς που βασίζονται σε παραδοσιακά μοτίβα. Με τον τρόπο αυτό οι καλλιτέχνες αποτυπώνουν το ψυχικό σθένος, τις καθημερινές μάχες και τις μακρόσυρτες γραμμές που οι χαρές και ο πόνος σμίλεψαν στην ψυχή των Ελλήνων.

Κατερίνα Παπαδοπούλου & Aegean Arc
Η Κατερίνα Παπαδοπούλου είναι μία σύγχρονη πρέσβειρα της Ελληνικής παραδοσιακής μουσικής. Η καταξιωμένη τραγουδίστρια, δασκάλα και οργανοπαίχτρια, με βαθιά γνώση της ελληνικής παραδοσιακής μουσικής και μακρόχρονη πορεία στο ελληνικό και διεθνές μουσικό στερέωμα, κατέχει ένα ποικίλο ρεπερτόριο πλήθους τοπικών ιδιωμάτων της μουσικής παράδοσης της Ελλάδας. Αποτέλεσε στενή συνεργάτιδα της μοναδικής Δόμνας Σαμίου επί 15 χρόνια, σε συναυλίες και ηχογραφήσεις. Σε διεθνές επίπεδο, τα τελευταία δέκα χρόνια συνεργάζεται με τον Jordi Savall, μια από τις μεγαλύτερες φυσιογνωμίες παγκοσμίου φήμης στο χώρο της Παλαιάς μουσικής, καθώς επίσης και με το Μπαρόκ συγκρότημα L’ Arpeggiata, σε συναυλίες και ηχογραφήσεις. Με παρουσία σε περισσότερους από 50 δίσκους, η Κατερίνα, με το μουσικό σχήμα “Anastatica”, παρουσίασε τον Μάρτιο του 2021 τον δίσκο “Anastasis”, δίσκος που έχει ήδη κερδίσει διεθνή αναγνώριση και παραμένει σε κορυφαίες θέσεις των διεθνών charts (World Music Chart, Transglobal World Music Chart).

Στο μουσικό ταξίδι του «Aegean Arc», την Κατερίνα συνοδεύει ο Στέφανος Δορμπαράκης (κανονάκι), ο Γιώργος Κοντογιάννης (Κρητική λύρα, Udu, Μπεντίρ), ο Κυριάκος Ταπάκης (Ούτι, Ισπανικό laud) και ο Χαρίτωνας Χαριτωνίδης (Χορός, τσαμπούνα), ενώ τον ήχο επιμελείται ο Γιώργος Καρυώτης.

Το όνομα του μουσικού σχήματος, είναι εμπνευσμένο από το Νότιο Ελληνικό Tόξο, μια τοξοειδή γεωγραφική περιοχή που εκτείνεται από την Κύπρο μέχρι την Κάτω Ιταλία και περιλαμβάνει τα νότια παράλια της Μικρασίας, τα Δωδεκάνησα, την Κρήτη, τη Νότια Πελοπόννησο και τις Κυκλάδες. Η περιοχή αυτή παρουσιάζει ιδιαίτερο γεωλογικό ενδιαφέρον καθώς σχηματίζεται από την πλέον σεισμογενή οροσειρά της Ευρασίας, το «Αιγιακό Τόξο». Συνάμα όμως, διαθέτει ιδιαίτερο πολιτισμικό πλούτο καθώς τα κατά τόπους κοινά γλωσσικά και μουσικά χαρακτηριστικά, με αδιαμφισβήτητη συγγένεια και μοναδική ελληνικότητα, μαρτυρούν το αντάμωμα και τη συνύπαρξη λαών ανά τους αιώνες.

For privacy reasons YouTube needs your permission to be loaded.I Accept

Τιμές εισιτηρίων:
Προπώληση: 12 €
Ταμείο: 15 €
(Για όσες και όσους θα συμμετέχουν στο εργαστήριο της προηγούμενης ημέρας των Κατερίνας Παπαδοπούλου και Χαρίτωνα Χαριτωνίδη, δεν υπάρχει επιπλέον κόστος για τη συναυλία)
Προπώληση εισιτηρίων: Γραφεία του Φεστιβάλ Οίτης στη Λαμία (Αντιγόνης 7, τηλ. 22310 43333)

Πληροφορίες: 22310 51075, 22310 43333

Παιδικό θέατρο - "Το Αστερόπαιδο" του Όσκαρ Ουάιλντ
2022-07-21 21:00 UTC
Το θέατρο ELIART και η Παιδική Σκηνή ΚΙΒΩΤΟΣ
του Γιώργου Φρατζεσκάκη
Παρουσιάζουν

Το Αστερόπαιδο

Του Όσκαρ Ουάιλντ

Την Πέμπτη 21 Ιουλίου 2022, στον Τόπο Τεχνών “Χώρα” στα Λελέικα Υπάτης στα πλαίσια του 16ου Φεστιβάλ Οίτης.

Ένα πολύ τρυφερό παραμύθι που μιλάει για τη σημασία τού να είναι κανείς όμορφος στην ψυχή και όχι στο πρόσωπο, γεμάτο συγκίνηση και γέλιο, ανεβασμένο για μικρούς και μεγάλους.

Μια νύχτα του χειμώνα, την ώρα που πέφτει ένα αστέρι από τον ουρανό, ένας φτωχός ξυλοκόπος βρίσκει μέσα στο δάσος ένα παιδί. Το παίρνει και το μεγαλώνει σπίτι του μαζί με τη γυναίκα του.
Το Αστερόπαιδο, όπως το φωνάζουν, με τα χρόνια γίνεται ένα πολύ όμορφο μα πολύ δύστροπο και κακό παιδί. Κοροϊδεύει τους ανάπηρους, περιφρονεί τους φτωχούς, ώσπου φτάνει στο σημείο ν’ αρνηθεί την ίδια του τη μάνα, που φτάνει με τη μορφή μιας ζητιάνας στην αυλή του σπιτιού του. Αυτή του η πράξη το κάνει να μην είναι πια όμορφο στα μάτια των άλλων και μπαίνει σε μια περιπέτεια να της ζητήσει συγνώμη.

ΤΙΜΕΣ ΕΙΣΙΤΗΡΙΟΥ
Ταμείο ημέρα παράστασης : 10€
Προπώληση εισιτηρίων: viva.gr

ΣΥΝΤΕΛΕΣΤΕΣ

Διασκευή – Σκηνοθεσία: ΓIΩPΓOΣ ΦPATZEΣKAKHΣ
Σκηνικά : ΒΑΛΕΝΤΙΝΟ ΒΑΛΑΣΗΣ
Kοστούμια: ΣABBAΣ ΠAΣXAΛIΔHΣ
Mουσική: KΩΣTAΣ XAPITATOΣ
Χορογραφίες: ΝΑΤΑΛΙΑ ΤΣΑΛΚΟΒΑ
Bοηθός σκηνοθέτη: ΒΑΡΝΑΒΑΣ ΚΑΣΠΑΝΑΡΑΣ
Παραγωγή: ΘΕΑΤΡΟ ELIART – ΙΩΑΝΝΗΣ ΡΟΥΜΕΛΙΩΤΗΣ

Παίζουν οι ηθοποιοί :
Κυριακή Αλεξανδρίδου, Χριστίνα Κωνσταντινίδου, Γιώργος Φραντζεσκάκης, Στέλιος Καραγεωργίου, Στάθης Λαγκάδας.

Το τραγούδι της παράστασης ερμηνεύει η ΕΛΕΝΗ ΤΣΑΛΙΓΟΠΟΥΛΟΥ.

Ακούγονται οι φωνές των ηθοποιών:
ΣΠYPOΣ MΠIMΠIΛAΣ, NIKOΛETTA BΛABIANOY
IΣMHNH KAΛEΣH, ZAXAPIAΣ POXAΣ
MAPIA MAPTIKA.

Συναυλία - "Μουσική & Ήχος" Μάκης Μανταλόβας & Φίλοι με είσοδο ελεύθερη
2022-07-22 21:30 (Europe/Moscow)
Μια συναυλία βγαλμένη από ήχους, στιγμές και εικόνες του παρελθόντος, ενσαρκώνεται με σκοπό να προσεγγίσει τις ψυχές των ανθρώπων με την βοήθεια ονειρικών χερουβικών ψαλμών. Το όλο μουσικό σύνολο είναι επηρεασμένο από μελωδίες ανατολής και από την ελληνική μουσική που εκτελείται με τέχνη και μεράκι. Η ομάδα των μουσικών με εμπνευστή τον Ευθύμιο Μανταλόβα, και με τη βοήθεια του Πύρρου Πουλίτσα, φίλου και δασκάλου, της Εύης Γούβαλη, του Δημήτρη Κουτή, του Θανάση Καλτσά, του Δημήτρη Ρούσκα και του Στέλιου Μανταλόβα, θα παρουσιάσει νέα και παλιά μουσικά δημιουργήματα με το δικό της ύφος και αύρα. Ένα σύνολο μουσικών και φίλων πολλών ετών, που θα αυξήσει την εντροπία όμορφων ηχοχρωμάτων και θα αναδείξει αυτή την προσπάθεια των νέων μελωδιών και στίχων που γράφτηκαν από τον Ευθύμιο Μανταλόβα.
Ο Μανταλόβας Ευθύμιος είναι Διπλωματούχος του τμήματος Μηχανικών Η/Υ & Πληροφορικής της Πολυτεχνικής σχολής του Πανεπιστήμιου Πατρών, με διπλωματική διατριβή στην Ενσωμάτωση των γεωγραφικών πληροφοριακών συστημάτων πάνω στην ηλεκτρονική διακυβέρνηση. Είναι υποψήφιος διδάκτορας του Πανεπιστημίου Θεσσαλίας, στη σχολή Θετικών επιστημών, στο τμήμα Φυσικής και κάτοχος μεταπτυχιακού τίτλου σπουδών Οργάνωσης & Διοίκησης Επιχειρήσεων MSc in Service management του Οικονομικού Πανεπιστημίου Αθηνών με διπλωματική διατριβή στα Καινοτόμα Επιχειρηματικά Μοντέλα βασισμένα σε Ψηφιακές Πλατφόρμες που την διεκπεραίωσε μέσω της εταιρείας Αccenture. Κάτοχος επίσης Μεταπτυχιακού τίτλου σπουδών στα εφαρμοσμένα Πληροφοριακά συστήματα στην Πολυτεχνική σχολή Μηχανικών Η/Υ & Πληροφορικής και κάτοχος του ετήσιου τίτλου προγράμματος ΑΣΠΑΙΤΕ ΕΠΠΑΙΚ με θέμα διπλωματικής διατριβής Εκπαιδευτική Ρομποτική. Εργάζεται ως Ηλεκτρονικός Μηχανικός πάνω σε ενεργειακές μελέτες στη ΔΕΔΔΗΕ και ως Μηχανικός Η/Υ για τη δημιουργία προγραμμάτων. Επίσης είναι διδάσκων προγραμματισμού και ρομποτικής στην ψηφιακή ακαδημία του CSIi Institute του Ε. Σφακιανάκη από 01/11/2020 έως σήμερα και επιστημονικός συνεργάτης του SERI (science, engineering, robotics, informatics). Έχει κάνει αρκετές δημοσιεύσεις σε αγγλόφωνα διεθνή ηλεκτρονικά περιοδικά όπως το «Sciences of Education» και κάτοχος του σεμιναρίου «Ειδική αγωγή και Εκπαίδευση» στο ΤΕΙ ΣΤΕΡΕΑΣ. Διαθέτει δεύτερο τίτλο σπουδών στην Βυζαντινή και Παραδοσιακή Μουσική και συμμετέχει στην δημιουργία μουσικών θεμάτων και ενορχηστρώσεων παραστάσεων με την χρήση της Μουσικής Τεχνολογίας. Έχει πάρει μέρος σε μουσικά δρόμενα παίζοντας μουσική με πολλά ονόματα όπως ο Παντελής θαλασσινός, η Μελίνα Κανά, αλλά και με μουσικούς και δεξιοτέχνες του Φθιωτικού χώρου όπως ο Πύρρος Πουλίτσας, ο Δημήτρης Κουτής, ο Θανάσης ο Καλτσάς και ο Δημήτρης Ρούσκας που αποτελούν και το παρόν σχήμα.

Συμμετέχουν οι μουσικοί:
Μανταλόβας Μάκης: Φωνή, ακουστική κιθάρα, γκάιντα (κ.α. έγχορδα).
Γούβαλη Εύη: Φωνή-Τραγούδι
Καλτσάς Θανάσης: Λαούτο, Λάφτα, ακουστική κιθάρα (κ.α εγχορδα)
Κουτής Δημήτρης: Κλαρίνο
Μανταλόβας Στέλιος: Νέυ, ηλ. κιθάρα, φωνητικά.
Πουλίτσας Πύρρος: Μπάσο, φωνητικά, (κ.α. έγχορδα).
Ρούσκας Δημήτρης: Κρουστά

Μουσική επιμέλεια: Μανταλόβας Ευθύμιος, Πουλίτσας Πύρρος, Καλτσάς Θανάσης
Νέες μουσικές δημιουργίες.
Στίχοι: Μανταλόβας Ευθύμιος
Μουσική: Μανταλόβας Ευθύμιος

Είσοδος ελεύθερη

ΑΝΑΒΑΛΛΕΤΑΙ - Συναυλία - Μιρέλα Πάχου - Σπύρος Γραμμένος
2022-07-26 21:30 UTC
ΑΝΑΒΑΛΛΕΤΑΙ η συναυλία του Σπύρου Γραμμένου και της Μιρέλας Πάχου η οποία ήταν προγραμματισμένη για απόψε Τρίτη 26 Ιουλίου. Σύντομα θα ανακοινωθεί νέα ημερομηνία.

Ο Σπύρος και η Μιρέλα φοράνε τα καλά τους, από μέσα βέβαια φοράνε μαγιό και παίρνουν τους δρόμους.

Αυτή του λέει «μίλα ρε», αυτός της λέει «θα ‘θελα να ‘μαι αθλητικός» και βάζουν «λίγο χρώμα» τραγουδώντας παρέα το «Ω να σου»..
Γενικά, πλέκουν με τα τραγούδια τους κάτι που δεν πρόκειται να πάρει σχήμα χωρίς την παρέα σας, τα χαμόγελά σας και φυσικά, όπως είπαμε, τα μαγιό από μέσα, γιατί τα καλοκαίρια περνούν γρήγορα.

Τιμές εισιτηρίων:
Προπώληση: 12 €
Ταμείο: 15 €

Πληροφορίες / κρατήσεις θέσεων: 22310 51075, 22310 43333

Συναυλία - Σταύρος Σιόλας
2022-07-28 21:30 (Europe/Moscow)
Ο Σταύρος Σιόλας,ένας καταξιωμένος τραγουδοποιός και τραγουδιστής με καινούργια δισκογραφική δουλειά,με παραδοσιακή μουσική ρίζα αλλά και με σύγχρονη αισθητική, μια φωνή με ξεχωριστή χροιά κι έντονα προσωπικό στίγμα δίνει μια

παράσταση που αντλεί την έμπνευσή της από την παράδοση, το λυρισμό και τη σύγχρονη ελληνική τραγουδοποιία. Παρουσιάζει επί σκηνής γνωστά του τραγούδια όπως ΤΗΣ ΑΡΝΗΣ ΤΟ ΝΕΡΟ, τα ΔΙΟΔΙΑ ,το ΚΑΘΕ ΦΟΡΑ, ΤΗΝ ΠΡΟΣΜΟΝΗ, ΤΟ ΧΩΡΙΣ ΕΣΕΝΑ,τον ΓΕΡΟΠΛΑΤΑΝΟ αλλα και τραγουδια από την πρόσφατη δισκογραφική του δουλειά «Φωνές θιάσου» όπως το ΣΑΝ ΧΟΥΑΝ κ.α. με ευρηματική και πρωτότυπη ενορχηστρωτική προσέγγιση.
Μια παράσταση-οδοιπορικό σε ένα ευρύ φάσμα του ελληνικού τραγουδιού με όλη τη μαγεία και την περιπέτεια ενός αναπάντεχου ταξιδιού.

Τιμές εισιτηρίων:
Προπώληση: 10 €
Ταμείο: 12 €

Προπώληση εισιτηρίων: Γραφεία του Φεστιβάλ Οίτης στη Λαμία (Αντιγόνης 7, τηλ. 22310 43333)

Πληροφορίες: 22310 51075, 22310 43333

"Χορός και μουσική – σχέσεις και δημιουργία" Εργαστήριο με την Dr Ολυμπία Αγαλιανού
2022-08-01 18:00 - 20:00 (Europe/Moscow)
Ο χορός και η μουσική είναι δύο κατ’ εξοχήν κοινωνικές τέχνες και αποτελούν πανανθρώπινα μέσα έκφρασης και επικοινωνίας. Ως μορφές τέχνης χαρακτηρίζονται από αμεσότητα, απόλυτη σύνδεση με το «εδώ και τώρα» χωρίς τους περιορισμούς και τις διακρίσεις που δημιουργεί η λεκτική επικοινωνία. Κάθε άνθρωπος μπορεί να συμμετέχει στη μουσική και χορευτική δημιουργία και επιτέλεση, ανεξάρτητα από το επίπεδο γνώσεων και δεξιοτήτων, ανεξάρτητα από πολιτισμικά και κοινωνικά χαρακτηριστικά. Για αυτούς τους λόγους η μουσική και ο χορός μπορούν να αξιοποιηθούν ως μέσα προσωπικής ανάπτυξης, ως μέσα κοινωνικής συνοχής και δημιουργικής συνύπαρξης.
Στο σεμινάριο θα περάσουμε από την προσωπική εξερεύνηση στο μουσικό και κινητικό αυτοσχεδιασμό και σύνθεση ως άτομα, ζευγάρια και μέσα σε μικρές και μεγαλύτερες ομάδες. Θα αναστοχαστούμε πάνω στην εμπειρία μας, θα συζητήσουμε πάνω σε αυτή με στόχο να αναπτύξουμε τις εκφραστικές, δημιουργικές και κοινωνικές μας δεξιότητες. Θα ασχοληθούμε με το καλλιτεχνικό αποτέλεσμα της διεργασίας της ομάδας και θα συναποφασίσουμε τον τρόπο με τον οποίο θα το παρουσιάσουμε στο κοινό.
Κόστος εργαστηρίου: 20 €
Αν δηλώσετε συμμετοχή και στο εργαστήριο “Αισθητική Οικολογία (ακούω την κίνηση βλέπω τους ήχους)”, η τιμή είναι 30 € και για τα δύο εργαστήρια

Εγγραφή και πληρωμή μέχρι 27/07/2022 μέσω τραπεζικής κατάθεσης στον παρακάτω λογαριασμό:
ΙΒΑΝ: [REDACTED]
IC: VPAYGRAA
Όνομα τραπέζης: VIVA PAYMENT SERVICES S.A.
Όνομα δικαιούχου: Γεωργίου Σεραφείμ
Σχετικά με την πρόσβαση με λεωφορείο καλέστε στα ΚΤΕΛ Λαμίας: 2231051345. Υπάρχει διαδρομή για Λουτρά Υπάτης με στάση στον χώρο των σεμιναρίων. Επίσης για όποιον προτιμήσει το τρένο θα υπάρχει δυνατότητα για δωρεάν μεταφορά από/προς το Σιδηροδρομικό σταθμό Λιανοκλαδίου κατόπιν συνεννόησης.
Δυνατότητα για ελεύθερη κατασκήνωση στον χώρο του φεστιβάλ κατόπιν συνεννόησης.
Για διαμονή σε ξενοδοχεία στα Λουτρά Υπάτης που βρίσκονται πολύ κοντά στον χώρο των σεμιναρίων, παρακαλούμε επικοινωνήστε με την Ένωση Ξενοδόχων Υπάτης στο 22310 59380

Ολυμπία Αγαλιανού
oagalianou@ecd.uoa.gr
Πτυχίο Τ.Ε.Φ.Α.Α., Ε.Κ.Π.Α., σπουδές στη Μουσικοκινητική Αγωγή Orff (Σχολή Μωραΐτη), διδακτορικό δίπλωμα στα παιδαγωγικά (Φ.Π.Ψ, Ε.Κ.Π.Α.). Πτυχίο αρμονίας. Σπουδές στη χοροθεραπεία (GADT) και στη συστημική επιστημολογία (Α.Κ.Μ.Α.). Συμμετοχή στη συγγραφική ομάδα σχολικών εγχειριδίων και πολλών ελληνόγλωσσων και ξενόγλωσσων συλλογικών εκδόσεων. Δημοσιεύσεις σε επιστημονικά περιοδικά και πρακτικά συνεδρίων. Επιμορφώτρια σε σεμινάρια ενηλίκων στην Ελλάδα και το εξωτερικό. Εκπαιδευτικός Φ.Α. στην πρωτοβάθμια εκπαίδευση (1998-2017), καθηγήτρια στις Σπουδές στη Μουσικοκινητική αγωγή Orff στη Σχολή Μωραΐτη (2006-2016), εξωτερικός συνεργάτης του Ευρωπαϊκού Πανεπιστημίου Κύπρου (2014-2016). Σήμερα υπηρετεί ως μέλος Ε.Ε.Π. στο Τ.Ε.Α.Π.Η. του Ε.Κ.Π.Α. και διδάσκει σε Μεταπτυχιακά Προγράμματα στο Πανεπιστήμιο Μακεδονίας, στο Δημοκρίτειο Πανεπιστήμιο, στο Ιόνιο Πανεπιστήμιο και το Ε.Κ.Π.Α. Είναι επίτημη πρόεδρος του Ελληνικού Συλλόγου Μουσικοκινητικής Αγωγής Orff και αντιπρόσωπος της Ελλάδας στο International Orff Schulwerk Forum από το 2008.

"Ακούω την κίνηση βλέπω τους ήχους" Εργαστήριο με την Dr Ολυμπία Αγαλιανού
2022-08-02 18:00 - 20:00 (Europe/Moscow)
Ακούω την κίνηση βλέπω τους ήχους: σχέσεις κατανόησης και δημιουργίας σώματος και φυσικού περιβάλλοντος
Κάθε περιβάλλον έχει τους δικούς του ήχους οι οποίοι συνθέτουν το ηχοτοπίο του. Ο ήχος είναι ένα φυσικό φαινόμενο που συνδέεται εξ ορισμού με την κίνηση. Οι ήχοι πολλές φορές μας δίνουν περισσότερες πληροφορίες από ότι οι εικόνες. Μπορεί μια εικόνα να είναι σαν χίλιες λέξεις, αλλά ένας ήχος είναι σαν χίλιες εικόνες. Η μουσική είναι η οργάνωση του ήχου με τρόπο που να έχει νόημα για το άτομο ή την ομάδα που τον οργάνωση. Τί είναι μουσική και τί ακρόαση; Πόσο παρατηρούμε τους ήχους που μας περιβάλλουν; Πόσο και πώς διαφοροποιούνται τα ηχοτοπία στον κύκλο του χρόνου; Τί πληροφορίες μας δίνουν οι ήχοι; Πώς συνδέεται το ηχοτοπίο με την κίνηση και πώς μπορούμε να το κατανοήσουμε σωματικά; Ποια δημιουργικά μονοπάτια μας ανοίγει αυτός ο τρόπος σκέψης;
Στο σεμινάριο θα ασχοληθούμε με τα ηχοτοπία που μας περιβάλλουν. Θα τα προσεγγίσουμε μέσα από ηχοπεριπάτους, τρόπους σύνδεσης της κίνησης και του ήχου, των οπτικών και ακουστικών ερεθισμάτων. Θα χορέψουμε τα ηχοτοπία και θα τα ανασυνθέσουμε σε δικές μας μουσικές δημιουργίες.
Το σεμινάριο συνοδεύεται από ομιλία σχετικά με τη θεωρία της ακουστικής οικολογίας και σχετική συζήτηση και αναστοχασμό
Κόστος εργαστηρίου: 20 €
Αν δηλώσετε συμμετοχή και στο εργαστήριο “Χορός και μουσική – σχέσεις και δημιουργία”, η τιμή είναι 30 € και για τα δύο εργαστήρια

Εγγραφή και πληρωμή μέχρι 27/07/2022 μέσω τραπεζικής κατάθεσης στον παρακάτω λογαριασμό:
ΙΒΑΝ: [REDACTED]
IC: VPAYGRAA
Όνομα τραπέζης: VIVA PAYMENT SERVICES S.A.
Όνομα δικαιούχου: Γεωργίου Σεραφείμ
Σχετικά με την πρόσβαση με λεωφορείο καλέστε στα ΚΤΕΛ Λαμίας: 2231051345. Υπάρχει διαδρομή για Λουτρά Υπάτης με στάση στον χώρο των σεμιναρίων. Επίσης για όποιον προτιμήσει το τρένο θα υπάρχει δυνατότητα για δωρεάν μεταφορά από/προς το Σιδηροδρομικό σταθμό Λιανοκλαδίου κατόπιν συνεννόησης.
Δυνατότητα για ελεύθερη κατασκήνωση στον χώρο του φεστιβάλ κατόπιν συνεννόησης.
Για διαμονή σε ξενοδοχεία στα Λουτρά Υπάτης που βρίσκονται πολύ κοντά στον χώρο των σεμιναρίων, παρακαλούμε επικοινωνήστε με την Ένωση Ξενοδόχων Υπάτης στο 22310 59380
Ολυμπία Αγαλιανού
oagalianou@ecd.uoa.gr
Πτυχίο Τ.Ε.Φ.Α.Α., Ε.Κ.Π.Α., σπουδές στη Μουσικοκινητική Αγωγή Orff (Σχολή Μωραΐτη), διδακτορικό δίπλωμα στα παιδαγωγικά (Φ.Π.Ψ, Ε.Κ.Π.Α.). Πτυχίο αρμονίας. Σπουδές στη χοροθεραπεία (GADT) και στη συστημική επιστημολογία (Α.Κ.Μ.Α.). Συμμετοχή στη συγγραφική ομάδα σχολικών εγχειριδίων και πολλών ελληνόγλωσσων και ξενόγλωσσων συλλογικών εκδόσεων. Δημοσιεύσεις σε επιστημονικά περιοδικά και πρακτικά συνεδρίων. Επιμορφώτρια σε σεμινάρια ενηλίκων στην Ελλάδα και το εξωτερικό. Εκπαιδευτικός Φ.Α. στην πρωτοβάθμια εκπαίδευση (1998-2017), καθηγήτρια στις Σπουδές στη Μουσικοκινητική αγωγή Orff στη Σχολή Μωραΐτη (2006-2016), εξωτερικός συνεργάτης του Ευρωπαϊκού Πανεπιστημίου Κύπρου (2014-2016). Σήμερα υπηρετεί ως μέλος Ε.Ε.Π. στο Τ.Ε.Α.Π.Η. του Ε.Κ.Π.Α. και διδάσκει σε Μεταπτυχιακά Προγράμματα στο Πανεπιστήμιο Μακεδονίας, στο Δημοκρίτειο Πανεπιστήμιο, στο Ιόνιο Πανεπιστήμιο και το Ε.Κ.Π.Α. Είναι επίτημη πρόεδρος του Ελληνικού Συλλόγου Μουσικοκινητικής Αγωγής Orff και αντιπρόσωπος της Ελλάδας στο International Orff Schulwerk Forum από το 2008.

Συναυλία - από τους Drums Voice Jazztronica Duet - Αγγελική Τουμπανάκη - Ηλίας Δουμάνης - Είσοδος ελεύθερη
2022-08-02 21:30 (Europe/Moscow)
ΑγγελικήΤουμπανάκη -Βοκαλίστρια, καθηγήτρια φωνής, παραγωγός, sound experimentalist, Διδάκτορας Μοριακής Ογκολογίας – εξερευνά και διδάσκει τον μηχανισμό της φώνησης, μελετά τις «extended» (εκτεταμένες) φωνητικές τεχνικές, τα παραδοσιακά μουσικά ιδιώματα και φωνήματα μέσα από τον αυτοσχεδιασμό, την καλλιτεχνική έκφραση και τη διεπιστημονική οδό.

Ηλίας Δουμάνης – drummer, συνθέτης, καθηγητής drums, mixed-media practitioner, sound designer- διερευνά συστηματικά, μέσα από τη σύνθεση και την ενορχήστρωση, τον συνδυασμό του drumming με την τεχνολογία.
Τον Φεβρουάριο του 2014, δημιουργούν το Nu Jazz ντουέτο τυμπάνων – φωνής «Drums & Voice Jazztronica Duet» . Το project ξεκίνησε από την ανάγκη των δύο μουσικών να πειραματιστούν, να εξερευνήσουν τα όρια του ήχου των οργάνων τους και να σχεδιάσουν ένα πολυεπίπεδο ηχητικό περιβάλλον με τη χρήση ηλεκτρονικών μέσων και προγραμμάτων και της live loopingτεχνικής. Παρουσιάζουν δικές τους συνθέσεις και κομμάτια της διεθνούς jazz σκηνής.

Είσοδος ελεύθερη

Πληροφορίες / κρατήσεις: 22310 51075, 22310 43333

For privacy reasons YouTube needs your permission to be loaded.I Accept

Workshop / Αγγελική Τουμπανάκη - Ηλίας Δουμάνης "Ο Πολυδιάστατος ρόλος της φωνής, φωνητικός αυτοσχεδιασμός" / "Drumming και τεχνολογία"
2022-08-03 11:00 - 13:00 UTC
Ο ΠΟΛΥΔΙΑΣΤΑΤΟΣ ΡΟΛΟΣ ΤΗΣ ΦΩΝΗΣ ΦΩΝΗΤΙΚΟΣ ΑΥΤΟΣΧΕΔΙΑΣΜΟΣ
από την Αγγελική Τουμπανάκη (PhD)
Βοκαλίστρια, καθηγήτρια φωνής, sound experimentalist.
Official Site: aggelikitoubanaki.com
Aggeliki Toubanaki YouTube Channel
Facebook Page: ToubanakiMusicProjects
«Η φωνή και ισχυρό μέσο επικοινωνίας. Με τη φωνή επικοινωνούμε καθημερινά, είτε μέσω της ομιλίας είναι η θεμελιώδης έκφραση, το προσωπικό μας αποτύπωμα, το κούρδισμα της ολότητας μας. Ο Φωνητικός αυτοσχεδιασμός είναι ελευθερία έκφρασης, μέσον ενοποίησης και κατάθεση προσωπικότητας»
Το εργαστήριο που έχει ως κύριο στόχο να εισάγει τεχνικά και φρασεολογικά τους performers, σε ένα υψηλότερο επίπεδο επάρκειας στην φωνητική έκφραση και τον αυτοσχεδιασμό. Στο Σεμινάριο της Αγγελικής Τουμπανάκη χρησιμοποιούνται βασικές αρχές μουσικής όπως: αρμονία, ρυθμική ακρίβεια, βαθιά ακρόαση και αυτοσχεδιασμός πάνω σε διαφορετικούς ρυθμούς, κλίμακες, μουσικά ιδιώματα, freestyle φωνητικά vocabularies και δομές.
Βασικοί θεματικοί άξονες της φωνητικής διδασκαλίας:
• Φυσιολογία και ανατομία της φωνής
• Συνειδητοποίηση των κινήσεων των δομών του μηχανισμού της φώνησης
• Έρευνα και ανάλυση διαφορετικής ποιότητας και χροιάς της φωνής, πέρα από τη μελωδική εκφορά του λόγου.
• Φωνητικός αυτοσχεδιασμός
Αριθμός συμμετεχόντων: δεν υπάρχει κανένας περιορισμός
Διάρκεια σεμιναρίου: 120 λεπτά
Η Αγγελική Τουμπανάκη εξερευνά εννοιολογικά και βιωματικά τις δυνατότητες της ανθρώπινης φωνής μέσα από τον αυτοσχεδιασμό, την καλλιτεχνική έκφραση-δημιουργία και τη διεπιστημονική οδό.
Είναι αριστούχος διδάκτορας της Ιατρικής Σχολής του Πανεπιστημίου Αθηνών στη Μοριακή Ογκολογία.
Είναι μέλος της Διεπιστημονικής Ομάδας Φωνής «Voice Mentoring», με σκοπό τον σχεδιασμό θεραπείας και την αποκατάσταση ασθενών με φωνητικές διαταραχές.
Η Αγγελική Τουμπανάκη σχεδίασε και συντονίζει για το Εθνικό Θέατρο το πρόγραμμα «Το Εθνικό δίνει Πνοή» που αφορά στην επανεκπαίδευση της αναπνοής μέσω της φωνητικής έκφρασης και του τραγουδιού, ατόμων που αναρρώνουν από COVID-19, σε συνεργασία με τα τακτικά post-covid ιατρεία της Δ΄ Πανεπιστημιακής Παθολογικής Κλινικής του Πανεπιστημιακού Γενικού Νοσοκομείου “Αττικόν”, της Μονάδας Πνευμονολογίας και Αναπνευστικής Ανεπάρκειας Α΄Κλινική Εντατικής Θεραπείας του
Γενικού Νοσοκομείου Αθηνών “Ευαγγελισμός” και της της Γ’ Πανεπιστημιακής Παθολογικής Κλινικής του ΕΚΠΑ, Γενικό Νοσοκομείο “η Σωτηρία” .
Είναι δημιουργός, παραγωγός και band leader μιας σειράς διαφορετικών μουσικών projects με World Jazz και Nu Jazz μουσική θεματολογία τα οποία παρουσιάζει στην Ελλάδα και στο εξωτερικό.
Το 2006 ξεκίνησε να πειραματίζεται με τις «extended» (εκτεταμένες) φωνητικές τεχνικές, το looping, και την ενορχηστρωτική μίξη του φυσικού και του ηλεκτρονικού ήχου.
Διδάσκει Τεχνική της Φωνής, Jazz Αυτοσχεδιασμό, ενώ διοργανώνει στην Ελλάδα Φωνητικούς Κύκλους (Circle Singing), όπως τους διδάχτηκε από τον master vocalist Bobby McFerrin στη Νέα Υόρκη.
Είναι εκπαιδεύτρια του εναλλακτικού καλλιτεχνικού Αrtventure Camp (Χρυσό Βραβείο Τουρισμού 2019, 2020) και η καθηγήτρια Φωνής του Μουσικού Συστήματος Υποκριτικής «MUSA» .
Συνεργάζεται με το Κέντρο Κοινωνικής Φροντίδας ατόμων με νοητική υστέρηση Εστία. Συμμετέχει στις δράσεις της του Σχολείου Δεύτερης Ευκαιρίας στις Γυναικείες Φυλακές της Θήβας, σε συνεργασία με το Δίκτυο Στήριξης Φυλακισμένων και αποφυλακισμένων γυναικών.
Eίναι η εκπαιδευτικός (μουσική και φωνητική διδασκαλία, διεύθυνση χορωδίας) του ανθρωπιστικού προγράμματος «Kalesma» που προσφέρει ένα μόνιμο μουσικό-εκπαιδευτικό πρόγραμμα για τα παιδιά της Κιβωτού στην Αθήνα, αλλά και υποτροφίες για περαιτέρω μουσικές σπουδές στο Berklee College of Music (Βοστόνη, Ηνωμένες Πολιτείες Αμερικής).

DRUMMING και ΤΕΧΝΟΛΟΓΙΑ
από τον
Ηλία Δουμάνη
Drummer, συνθέτης, καθηγητής, mixed-media practitioner, sound designer
Official Youtube Channel | Ilias Doumanis
Official facebook Page | Ilias Doumanis Drummer
Ο ντράμερ/συνθέτης Ηλίας Δουμάνης μέσα από το ειδικά σχεδιασμένο ηλεκτρονικό drumset και την χρήση ειδικών προγραμμάτων συνδυάζει το drumming και την ψηφιακή τεχνολογία, συνθέτοντας και δημιουργόντας πολυδιάστατα ηχοτοπια (sound design).
Στο σεμινάριο θα παρουσιαστούν τρόποι μελέτης στο ηλεκτρονικό drums set, με βάση τα ρυθμικά και ηχοχρωματικά patterns αλλα και τρόποι ενορχήστρωσης με βάση τον συνδυασμό ρυθμού και των ψηφιακών ήχων – samples.
Αριθμός συμμετεχόντων: δεν υπάρχει κανένας περιορισμός
Διάρκεια σεμιναρίου: 120 λεπτά

Ο Ηλίας Δουμάνης ξεκίνησε τις μουσικές σπουδές του στο πιάνο και το φλάουτο. Τον κέρδισε όμως τελικά το drumming. Σήμερα είναι ενεργό μέλος της ελληνικής jazz, rock και blues σκηνής από το 1980, παίζοντας σε διάφορα jazz clubs, μουσικές σκηνές και φεστιβάλ στην Ελλάδα και στο εξωτερικό (Ελβετία, Γερμανία, Τουρκία κ.λπ.).
Είναι καθηγητής drums στο Ωδείο Φίλιππος Νάκας από το 1990. Έχει διδάξει περισσότερους από 1000 νεαρούς drummers. Πολλοί από αυτούς είναι σήμερα ενεργοί μουσικοί στην Ελλάδα και το εξωτερικό. Από το 2014 διδάσκει το πρόγραμμα της “Yamaha Popular Music School Drums” για παιδιά.
Έχει συνεργαστεί με τους σημαντικότερους έλληνες συνθέτες και τραγουδιστές, όπως ο Θάνος Μικρούτσικος, ο Μίλτος Πασχαλίδης, η Έλλη Πασπαλά, ο Ορφέας Περίδης, ο Βαγγέλης Γερμανός, η Γιώτα Νέγκα, ο Γιάννης Χαρούλης, η Άννα Βίσσση, ο Γιάννης Σπανός, ο Χρήστος Νικολόπουλος, η Μελίνα Κανά κ.ά., στην Ελλάδα και το εξωτερικό.
Στην πειραματική μουσική σκηνή έχει συνεργαστεί με τον συνθέτη και keyboardist Βαγγέλη Κατσούλη πάνω στο έργο του συνθέτη, με την πιανίστα-συνθέτη Κωνσταντίνα Πολυχρονόπουλου στο έργο «Ο Κλασικός Κόσμος της Τζαζ» και τη διαμεσική καλλιτέχνιδα Δήμητρα Κους σε sitespecific projects και noise, free jazz improvisation concerts.
Από το 1991 διερευνά συστηματικά τον συνδυασμό τού drumming με την τεχνολογία και ασχολείται με την ηλεκτρονική μουσική- σύνθεση. Έχει οργανώσει και πραγματοποιήσει Master Classes, όπως “The computer in the service of electronic Drums”, “Technical and Polyrhythmic approach to the drums set”. Παράλληλα ήταν καλεσμένος σε σεμινάρια διακεκριμένων μουσικών όπως το σεμινάριο του jazz drummer και συνθέτη Antonio Sanchez στο πλαίσιο του “Drumfest”, στο “Jazz Guitar” -Workshop του Γερμανού κιθαρίστα Michael Sagmeister και στο Workshop του Matthew Nicholl “Effective rehearsal techniques” στο Ωδείο Φίλιππος Νάκας. Προσκαλείται συχνά να παρουσιάσει τον ιδιαίτερο τρόπο του στην ενορχήστρωση με τη χρήση ηλεκτρονικών τυμπάνων και προγραμμάτων. Πρόσφατα η εκπομπή Woodiments στο πλαίσιο του “Behind The Set” είχε ένα εκτεταμένο αφιέρωμα στο συνθετικό και ενορχηστρωτικό του στίγμα στο drum set μέσα από το project “Drums & Voice Jazztronica Duet”.
Ήταν συνιδρυτής και sound engineer στο Studio ONE. Έχει κάνει σύνθεση/sound design για μουσική επένδυση ραδιοφωνικών και τηλεοπτικών διαφημίσεων, καθώς και μίνι ντοκιμαντέρ με ανθρωπιστικά και κοινωνικά θέματα και για τον βιωματικό τουρισμό.
Ο Ηλίας Δουμάνης ανήκει στην οργανωτική ομάδα του Sofar Sounds Community στην Ελλάδα, και συνεργάζεται έχοντας “endorsment” με τηνYamaha, την Vic Firth και την Zildjian Company. Από το 2008 είναι επίτιμος καθηγητής του London College of Music.

Θα προηγηθεί την Τρίτη 2 Αυγούστου συναυλία από τους Drums Voice Jazztronica Duet – Αγγελική Τουμπανάκη – Ηλίας Δουμάνης με ελεύθερη είσοδο

Κόστος σεμιναρίου: 30 €
Εγγραφή και πληρωμή μέχρι 26/07/2022 μέσω τραπεζικής κατάθεσης στον παρακάτω λογαριασμό:
ΙΒΑΝ: [REDACTED]
IC: VPAYGRAA
Όνομα τραπέζης: VIVA PAYMENT SERVICES S.A.
Όνομα δικαιούχου: Γεωργίου Σεραφείμ
Σχετικά με την πρόσβαση με λεωφορείο καλέστε στα ΚΤΕΛ Λαμίας: 2231051345. Υπάρχει διαδρομή για Λουτρά Υπάτης με στάση στον χώρο των σεμιναρίων. Επίσης για όποιον προτιμήσει το τρένο θα υπάρχει δυνατότητα για δωρεάν μεταφορά από/προς το Σιδηροδρομικό σταθμό Λιανοκλαδίου κατόπιν συνεννόησης.
Δυνατότητα για ελεύθερη κατασκήνωση στον χώρο του φεστιβάλ κατόπιν συνεννόησης.
Για διαμονή σε ξενοδοχεία στα Λουτρά Υπάτης που βρίσκονται πολύ κοντά στον χώρο των σεμιναρίων, παρακαλούμε επικοινωνήστε με την Ένωση Ξενοδόχων Υπάτης στο 22310 59380

Εργαστήριο Κινηματογράφου “Κάθε άνθρωπος ένα σενάριο και μια σκηνοθεσία” με τον σκηνοθέτη Λάμπρο Ντούσικο
2022-08-03 18:00 - 2022-08-04 23:30 (Europe/Moscow)
Το 16ο Φεστιβάλ Οίτης θα φιλοξενήσει γνωστούς άγνωστους και ασήμαντους σημαντικούς δημιουργούς. Δημιουργούς που δεν το γνωρίζουν, που δεν το υποψιάζονται. Καλλιτέχνες που δεν τολμούν να δουν ότι η ζωή τους είναι μια ιστορία, ένα έργο. Ανθρώπους που για πρώτη φορά, κοιτούν μέσα σε έναν καλλιτεχνικό καθρέφτη και βλέπουν τον εαυτό τους, πλήρως εξοπλισμένο με εμπειρίες, όνειρα, απογοητεύσεις, προσδοκίες και πάθος. Ένα πάθος για έκφραση και δημιουργία, που πνίγεται μέσα στην καθημερινή πραγματικότητα και τις υπαρξιακές αναστολές.

Δυο αυτιά τεντωμένα και μια όμορφη διάθεση, αρκούν για να γεμίσουν δεκάδες σελίδες θεατρικών και κινηματογραφικών σεναρίων. Μια ματιά γύρω μας και μια βόλτα στην πόλη, αρκεί για να στήσει την πιο όμορφη σκηνοθεσία με τις πιο δυνατές εικόνες. Φτάνει να συνειδητοποιήσουμε ότι ο μικρόκοσμος είναι η βάση για κάθε μεγάλο πράγμα στη ζωή. Αυτός ο μικρός και μπερδεμένος πάντα εαυτός, ο μεγαλύτερος αντίπαλός μας, είναι μια αστείρευτη δεξαμενή ιδεών. Μια πόρτα είναι… που έτσι και αρχίσει να ανοίγει, φανερώνονται οι πιο βαθιές και παραμελημένες μας αλήθειες.

Με αυτή τη διάθεση το 16ο Φεστιβάλ Οίτης διοργανώνει ένα διαδραστικό διήμερο γνωριμίας με τη σκηνοθεσία και τη συγγραφή σεναρίου για τον κινηματογράφο. Μια ελάχιστη αναγκαία θεωρητική περιήγηση θα δώσει την αφορμή σε κάθε ενδιαφερόμενο, να πειραματιστεί με τη σκέψη του. Να κάνε πράξη απλές ιδέες, που υπό προϋποθέσεις, θα μπορούσαν -γιατί όχι- να αποτελέσουν εν δυνάμει προσχέδια σεναρίων και κινηματογραφικών αφηγήσεων. Δεν στοχεύουμε στην γέννεση νέων σεναριογράφων ή σκηνοθετών. Σκοπός μας είναι να ενθαρρύνουμε τους φίλους και τις φίλες, να δουν τον κόσμο που μας περιβάλει με άλλο μάτι. Να δουν την καθημερινή ζωή μέσα από το πρίσμα της δημιουργίας, ως πηγή έκφρασης.

Σε αυτό το εγχείρημα θα μας βοηθήσουν άνθρωποι της τέχνης του σεναρίου και του κινηματογράφου. Την πρώτη ημέρα θα κουβεντιάσουμε και θα ανταλλάξουμε απόψεις για τη δομή και το περιεχόμενο ενός σεναρίου μυθοπλασίας. Για τη δράση, τους χαρακτήρες, τους διαλόγους, την πλοκή και τη δραματουργία. Κάθε ένας και κάθε μια, θα έχουν την ευκαιρία να σκεφτούν και να παρουσιάσουν τη δική τους αφήγηση. Τη δεύτερη ημέρα θα παρουσιάσουμε τις βασικές αρχές ενός κινηματογραφικού έργου, από το ντεκουπάζ, τα πλάνα και τις λήψεις, τη φωτογραφία και την αισθητική του χώρου, το μοντάζ και το μιξάζ, μέχρι και τις πρώτες σκηνοθετικές και υποκριτικές τεχνικές. Ένα κινητό τηλέφωνο στο χέρι, αρκεί για να κάνουμε τη μετάβαση από τη μια πραγματικότητα στην άλλη.
Το Εργαστήρι θα ξεκινάει και τις δυο μέρες στις 18:00, ενώ από τις 22:00 και μετά θα παρουσιάζονται αποσπάσματα ταινιών μικρού και μεγάλου μήκους, που θα επεξηγούν και θα αναλύουν στην πράξη όσες τεχνικές και δραματουργικές θεματολογίες προκύπτουν κατά τη διάρκεια του εργαστηρίου.
Σας καλούμε λοιπόν για μια πρώτη επαφή με το χώρο της εικόνας και της αφήγησης, συζητώντας και ανταλλάσσοντας ιδέες για το πως η ζωή μας μπορεί να γίνει ακόμα πιο όμορφη.

Κόστος σεμιναρίου: 25 € και για τις δύο ημέρες

Εγγραφή και πληρωμή μέχρι 30/07/2022 μέσω τραπεζικής κατάθεσης στον παρακάτω λογαριασμό:
ΙΒΑΝ: [REDACTED]
IC: VPAYGRAA
Όνομα τραπέζης: VIVA PAYMENT SERVICES S.A.
Όνομα δικαιούχου: Γεωργίου Σεραφείμ
Σχετικά με την πρόσβαση με λεωφορείο καλέστε στα ΚΤΕΛ Λαμίας: 2231051345. Υπάρχει διαδρομή για Λουτρά Υπάτης με στάση στον χώρο των σεμιναρίων. Επίσης για όποιον προτιμήσει το τρένο θα υπάρχει δυνατότητα για δωρεάν μεταφορά από/προς το Σιδηροδρομικό σταθμό Λιανοκλαδίου κατόπιν συνεννόησης.
Δυνατότητα για ελεύθερη κατασκήνωση στον χώρο του φεστιβάλ κατόπιν συνεννόησης.
Για διαμονή σε ξενοδοχεία στα Λουτρά Υπάτης που βρίσκονται πολύ κοντά στον χώρο των σεμιναρίων, παρακαλούμε επικοινωνήστε με την Ένωση Ξενοδόχων Υπάτης στο 22310 59380

Ο Λάμπρος Ντούσικος του Κων/νου γεννήθηκε στην Αθήνα 07/12/1975. Κατάγεται από τη Φουρνά Ευρυτανίας και έζησε οκτώ χρόνια στη Λαμία μέχρι να ολοκληρώσει τη δημόσια εκπαίδευση. Από το 1997 μέχρι το 2009 σπούδαζε και εργαζόταν στην Ολλανδία, το Βέλγιο και την Ιταλία. Δίδαξε κλασική μουσική, θέατρο και φιλοσοφία. Τα τελευταία τρία χρόνια ασχολείται αποκλειστικά με τη σκηνοθεσία και τη συγγραφή έργων για το θέατρο και τον κινηματογράφο. Ζει στην Κέρκυρα.
Στην Ελλάδα σκηνοθέτησε δύο ταινίες μικρού μήκους και τρία θεατρικά. Η ταινία “Invisible Troupe” διακρίθηκε με το πρώτο βραβείο κριτικής επιτροπής στο διεθνές φεστιβάλ Halicarnassus και περιγράφει την άρνηση ενός μαριονετίστα να υποκύψει στις ορέξεις μιας πολυεθνικής που δραστηριοποιείται στην ιδιωτικοποίηση του νερού. Στο στάδιο της χρηματοδότησης βρίσκεται η ταινία μυθοπλασίας μεγάλου μήκους “Oedipus II”, μια ταινία “πραγματικής εικονικότητας”, σε σενάριο του ιδίου. Έγραψε επίσης επτά θεατρικές διασκευές και τέσσερα πρωτότυπα έργα για θέατρο. Στη σκηνή ανέβηκε το “Σόλο του Φίγκαρω” του Γ. Σκαρίμπα με τον ηθοποιό Θοδωρή Πεντίδη και στο στάδιο της παραγωγής βρίσκονται τα έργα “Περί Θανάτου” του J. Sramago και “Περλιμπλίν” του F. G. Lorca.
Σπουδές:
– [06-07-2000]: Δίπλωμα κλασικής κιθάρας απ’ το “Conservatorio A. Pedrollo” (Vicenza – Italy). Καθηγητής: Stefano Grondona.
– [04/07/2002]: Μεταπτυχιακό δίπλωμα στη Μουσική, από το “Royal Conservatory The Hague” (The Hague – The Netherlands). Καθηγητής: Zoran Dukic. Αριθμός πράξης συνεκτιμώμενων τίτλων – αναγνώρισης – ισοτιμίας Δ.Ο.Α.Τ.Α.Π.: 33-4/2010.
– [15/9/2008]: Διδακτορικό δίπλωμα (PhD) στη Φιλοσοφία, από το “Vrije Universiteit Brussel” (Βρυξέλλες). Επιβλέποντες καθηγητές: Jan Paul Van Bendegem και Johan Stuy. Μέλος της επιτροπής κρίσης της διατριβής ο ομότιμος καθηγητής του ΕΜΠ Αριστείδης Μπαλτάς. Ο τίτλος απονεμήθηκε με το βαθμό της ανώτατης διάκρισης. Θέμα διδακτορικής διατριβής στον τομέα της Επιστημολογίας: «General Theory of Knowledge. Music Vs Metaphysics and Rationalism». Η διατριβή έχει δημοσιευθεί από τη βιβλιοθήκη του Vrije Universiteit Brussel. Αριθμός πράξης αναγνώρισης – ισοτιμίας Δ.Ο.Α.Τ.Α.Π.: 25 2-490”
Πρόσφατα, η μικρού μήκους ταινία του “Μessage 19” κέρδισε το βραβείο κοινού στο 2ο Διεθνές φεστιβάλ Αγρινίου Κινηματογραφικών Μονολόγων και Ταινιών Μικρού Μήκους
Δείτε την εδώ:

For privacy reasons YouTube needs your permission to be loaded.I Accept

Συναυλία - StarWound
2022-08-05 21:30 (Europe/Moscow)
Οι StarWound, η αγγλόφωνη ελληνική μπάντα, που έχει ήδη ταξιδέψει την μουσική της σε 7 χώρες, παίζοντας σε μεγάλα Φεστιβάλ όπως το Eurosonic της Ολλανδίας, το CLAE του Λουξεμβούργου και το Culturescapes της Ελβετίας και λίγες μόλις μέρες πριν το νέο της τουρ στο Βέλγιο, έρχεται στο 16ο Φεστιβάλ Οίτης γεμάτη ενέργεια.

Με ανανεωμένη σύνθεση και ήχο, μας καλούν να γνωρίσουμε τους σκοτεινούς, αλλά τόσο οικείους ήρωες τους.
Πλάι στα κομμάτια από τους 2 προσωπικούς τους δίσκους, θα παρουσιάσουν νέες κυκλοφορίες τους όπως το “Rose” και το “Dancing Cloud”, με το οποίο συνεργάστηκαν με το Μπαλέτο της Εθνικής Λυρικής Σκηνής, θα διασκευάσουν τραγούδια από Portishead, Florence and the Machine μέχρι Amanda Palmer, ενώ θα παρουσιάσουν και ακυκλοφόρητα κομμάτια από τον επερχόμενο δίσκο τους.

Παίζουν:
Eve (Κωνσταντίνα Σταυροπούλου) / Φωνή, Synths
Πέτρος Μπούρας / Πιάνο, Synths
Δημήτρης Αζοράκος / Drums

Είσοδος ελεύθερη

For privacy reasons YouTube needs your permission to be loaded.I Accept

StarWound
Αγγλόφωνη μπάντα με έδρα την Αθήνα, που μετρά 10 χρόνια ζωής και που σύστησε στο ελληνικό κοινό τον “rock cabaret” ήχο. Οι στίχοι τους αποτελούν ένα φιλοσοφικό και κοινωνικό σχόλιο πάνω στην κατάσταση του σύγχρονου ανθρώπου. Το ντεμπούτο άλμπουμ τους “Miles to Walk”– αναφορά στην ελληνική οικονομική και κοινωνική κρίση, κυκλοφόρησε τον Σεπτέμβριο του 2001, ενώ τον Μάρτη του 2018, οι StarWound κυκλοφόρησαν το 2ο album τους με τίτλο «So Wrong», στο οποίο συμμετέχουν η διεθνής mezzo soprano, Alexandra Gravas και ο Δώρος Δημοσθένους.

Οι StarWound έχουν συμμετάσχει σε πολλά μεγάλα φεστιβάλ στην Ελλάδα, όπως το “River Party” στο Νεστόριο και τα “Αισχύλεια” στην Αθήνα – καθώς και στο εξωτερικό – Eurosonic Festival (Ολλανδία, προτεινόμενοι από την EBU), CLAE Festival (Λουξεμβούργο) / Culturescapes (Ελβετία) / Colora Festival (Βέλγιο). Έχουν επισκεφθεί 17 πόλεις σε Ελβετία, Μεγάλη Βρετανία, Βέλγιο, Ολλανδία, Βόρεια Μακεδονία και Λουξεμβούργο, για συναυλίες σε σημαντικά τοπικά venues όπως τα “Sounds Jazz Club”, “Jazzcafe Dizzy”, “Jamboree” και “Blues-Sphere”.
For privacy reasons YouTube needs your permission to be loaded.I Accept
Πολλά από τα τραγούδια τους έχουν συμπεριληφθεί στο playlist μεγάλων ραδιοφωνικών σταθμών στην Ελλάδα. Πολλοί ευρωπαϊκοί ραδιοφωνικοί σταθμοί όπως τα “World Radio” (CH), “AraCity” (LX), Nancy Radio (FR) και “AlmaRadio” (BL) παίζουν τα τραγούδια τους. Οι StarWound ήταν ανάμεσα στις νικήτριες μπάντες του διαγωνισμού “YourBand”, που διοργανώθηκε από την ΕΡΤ. Άρθρα για τους StarWound και συνεντεύξεις με το γκρουπ έχουν δημοσιευθεί σε μια σειρά από σημαντικές εφημερίδες, περιοδικά και websites, όπως: “Jazztime” (CH), “De havenloods” (NL), ‘Jazznu (NL), “Τα Νέα”, “Εφημερίδα των Συντακτών”, “AthensVoice”, “Αvopolis”, κ.α. Η μουσική τους διδάσκεται σαν μοντέλο σύνθεσης σε πανεπιστήμιο της Βενεζουέλας.

Τον Δεκέμβριο του 2018 εμφάνισαν για πρώτη φορά στην σκηνή την EVE, την περσόνα της τραγουδίστριας τους, όταν αυτή γράφει στίχους. Ακολούθησε μια σειρά παραστάσεων στο Faust στην Αθήνα με τίτλο ‘Eternally’. Από το καλοκαίρι του 2019, η μπάντα απαριθμεί τρία μέλη. Το 2021 κυκλοφόρησαν το βίντεο του κομματιού ‘Rose’, ως προπομπό του επερχόμενου άλμπουμ τους και τον Μάιο του 2021 συνεργάστηκαν με το μπαλέτο της Εθνικής Λυρικής Σκηνής με το κομμάτι ‘Dancing Cloud’, το οποίο γράφτηκε για τον εκλιπόντα πρώτο χορευτή της Λυρικής, Σάσα Νέσκωβ.
For privacy reasons YouTube needs your permission to be loaded.I Accept
For privacy reasons YouTube needs your permission to be loaded.I Accept

Το Φεστιβάλ Δράμας ταξιδεύει στη... "Χώρα" - Είσοδος ελεύθερη
2022-08-06 09:00 - 2022-08-07 22:30 UTC
Το Φεστιβάλ Δράμας ταξιδεύει και μας παρουσιάζει τις βραβευμένες μικρού μήκους ταινίες της 44ης του διοργάνωσης. Είσοδος Ελεύθερη

Αγαπημένοι πρωταγωνιστές και σπουδαία δημιουργήματα του εγχώριου κινηματογράφου θα περάσουν από την μεγάλη οθόνη του Τόπου Τεχνών “Χώρα” καθώς το Φεστιβάλ Δράμας ταξιδεύει και μας παρουσιάζει τις βραβευμένες μικρού μήκους ταινίες της 44ης του διοργάνωσης. Θα δούμε μικρού μήκους ελληνικές ταινίες, που πριν φτάσουν σε εμάς, ταξίδεψαν και διακρίθηκαν στα μεγαλύτερα κινηματογραφικά φεστιβάλ του κόσμου. Ανάμεσά τους το “Motorway 65″ της Εύης Καλογηροπούλου, με πρωταγωνιστές τους Αργύρη Πανταζάρα και Έλλη Τρίγγου, που διαγωνίστηκε στο Φεστιβάλ Καννών.
Θα προβληθούν οι ταινίες:
Σάββατο, 6 Αυγούστου 2022, Ώρα 21.00:

ΤΙΤΛΟΣ
ΣΚΗΝΟΘΕΤΗΣ
ΔΙΑΡΚΕΙΑ

1
ΑΠΌ ΤΟ ΜΠΑΛΚΟΝΙ
ΑΡΗΣ ΚΑΠΛΑΝΙΔΗΣ
12

2
A SUMMER PLACE
ΑΛΕΞΑΝΔΡΑ ΜΑΤΘΑΙΟΥ
21

3
BRUTALIA, DAYS OF LABOYR
ΜΑΝΩΛΗΣ ΜΑΥΡΗΣ
26

4
ΔΕΝ ΘΕΛΩ ΝΑ ΞΕΧΑΣΩ ΤΙΠΟΤΑ
ΒΑΓΓΕΛΙΩ ΣΟΥΜΕΛΗ
5

5
MOTORWAY 65
ΕΥΗ ΚΑΛΟΓΗΡΟΠΟΥΛΟΥ
15

ΣΥΝΟΛΟ
79

Από το μπαλκόνι
Κυριακή, 7 Αυγούστου 2022, Ώρα 21.00:

ΤΙΤΛΟΣ
ΣΚΗΝΟΘΕΤΗΣ
ΔΙΑΡΚΕΙΑ

1
LAST VISIT
ΣΠΥΡΟΣ ΑΛΙΔΑΚΗΣ
14

2
ΌΛΑ ΤΑ ΠΛΑΣΜΑΤΑ ΤΗΣ ΝΥΧΤΑΣ
ΜΕΜΗ ΚΟΥΠΑ
15

3
ΤΟ ΒΑΝΚΟΥΒΕΡ
ΑΡΤΕΜΗΣ ΑΝΑΣΤΑΣΙΑΔΟΥ
23

4
HORSEPOWER
ΣΠΥΡΟΣ ΣΚΑΛΔΑΛΟΣ
15

5
Ο ΦΟΙΤΗΤΗΣ
ΒΑΣΙΛΗΣ ΚΑΛΑΜΑΚΗΣ
8

6
ΑΜΥΓΔΑΛΗ
ΜΑΡΙΑ ΧΑΤΖΑΚΟΥ
22

ΣΥΝΟΛΟ
97

Διαβάστε εδώ περισσότερα για τις ταινίες
Brutalia
Την Κυριακή 7 Αυγούστου, μετά την προβολή, ακολουθεί συναυλία με τις “Φρύδες”. Περισσότερα εδώ.

Συναυλία με τις "ΦΡΥΔΕΣ" - Είσοδος ελεύθερη
2022-08-07 22:30 (Europe/Moscow)
Τρείς γυναίκες, τρεις φωνές, οι ΦΡΥΔΕΣ, εμπνευσμένες από τη μεγάλη ζωγράφο Frida Kahlo, με τη συνοδεία ενός ακορντεόν και μιας κιθάρας διασκευάζουν και τραγουδούν με χιούμορ και χρώμα ένα ποικολόμορφο ποτ πουρί από το ελληνικό ρεπερτόριο.

Μέσα από τις μουσικές καταβολές τους, εξερευνούν τη δύναμη των συνειρμικών συνδέσεων και «δένουν» απρόσμενα τα 90s με τα λαϊκά τραγούδια, το ρέγκε ύφος με την ελληνική ποπ, το ηπειρώτικο με την κερκυραϊκή καντάδα, το ρετρό με το έντεχνο, το ρεμπέτικο με την ντίσκο, την ¨κουλτούρα με το τράς, το τρόλ με το σοβαρό, το γνωστό με το άγνωστο.
Οι ΦΡΥΔΕΣ, τρεις γυναίκες του σήμερα, τραγουδούν και μιλούν, θυμούνται και συγκινούνται, ερωτεύονται και ξορκίζουν, διασκευάζουν και διασκεδάζουν, προκαλούν και προσκαλούν το κοινό να συνδεθεί ξανά με τις αναμνήσεις και τα βιωματά του σε μια νέα συνθήκη.

For privacy reasons YouTube needs your permission to be loaded.I Accept

Βιογραφικά συντελεστών

Εύα Μυλωνά: Σπούδασε Ψυχολογία, είναι μουσικός και performer. Έχει σπουδάσει κλασικό πιάνο και τραγούδι, παραδοσιακό τραγούδι, δυτική και Οθωμανική θεωρία της μουσικής. Έχει συμμετάσχει ως χορωδός σε επαγγελματικά φωνητικά σύνολα κλασικού ρεπερτορίου, σε χορωδία, και σε πολυφωνικές ομάδες παραδοσιακού τραγουδιού. Τον τελευταίο καιρό διευθύνει τη χορωδία Εξαρχείων. Έχει συμμετάσχει σε επαγγαλματικές θεατρικές παραστάσεις ως ηθοποιός και μουσικός επί σκηνής. Σπουδάζει στη δραματική σχολή “Ιάκωβος Καμπανέλλης” από το 2021.

Έλενα Μεγγρέλη: Απόφοιτος του Τμήματος Κοινωνιολογίας του Πάντειου Πανεπιστημίου, απόφοιτος της Δραματικής Σχολής του Ωδείου Αθηνών και Κάτοχος Μεταπτυχιακού Διπλώματος στην Υποκριτική του Τμήματος Θεάτρου του Α.Π.Θ. Έχει συνεργαστεί με τους Θ. Γκόνη, Σ. Ετεμαντί, Γ. Κακλέα, Γ. Καραντινάκης, Λ. Κονιόρδου, Τ. Λύγαρη, E. Λυγίζο, Θ. Πετράκη, Σ. Φιλλιπίδου, Γ. Χουβαρδά, F. Rubio, K. Bogomolov κ.α. Είναι εμψυχώτρια θεάτρικών ομάδων Δημοτικού, Γυμνασίου και Λυκείου (Εθνικό Θέατρο, Κέντρο Κοινωνικής Υποστήριξης Άρσις, 19ο Γυμνάσιο Πάτρας, Ανοιχτα Σχολεία Δ. Αθηναίων κ.α). Είναι μέλος της Χορωδίας Εξαρχείων και του μουσικού συνόλου Chores.

Βασιλική Παππά : σπουδάζει Φωτογραφία και Οπτικοακουστικές Τέχνες. Έχει παρακολουθήσει μαθήματα κλασικής και τζαζ κιθάρας καθώς και σεμινάριο φωνητικού αυτοσχεδιασμού με τη Σαβίνα Γιαννάτου. Είναι μέλος ως χορωδός στην χορωδία Εξαρχείων καθώς και της Ανοιχτής Ορχήστρας. Έχει συμμετάσχει στην μουσικοθεατρική παράσταση “Κι έναν καιρό μια φορά”.

Είσοδος ελεύθερη
Νωρίτερα την ίδια ημέρα θα πραγματοποιηθούν οι προβολές των βραβευμένων ταινιών του Φεστιβάλ Ταινιών Μικρού Μήκους Δράμας. Περισσότερα εδώ.

Σεμινάριο "Ιστορίες που κρύβονται στα αντικείμενα ή ιχνηλάτες ιστοριών!"
2022-08-08 11:00 - 2022-08-09 11:00 UTC
Σεμινάριο από το Περιπλανώμενο Μουσείο των πολιτισμών*.
Οι ιστορίες που κρύβονται στα αντικείμενα ή ιχνηλάτες ιστοριών!

Όλοι οι πολιτισμοί παράγουν αντικείμενα. Συνηθίζουμε να τα βλέπουμε και να τα εκτιμούμε για την καλλιτεχνική και αισθητική τους αξία. Αλλά τα αντικείμενα είναι αποθήκες μνήμης. Περιέχουν ιστορίες πρόθυμες να μας εκπλήξουν αν είμαστε ικανοί να τις προφτάσουμε! Μας αφηγούνται παλιούς μύθους, ξεχασμένους τρόπους… Αλλά πάνω απ’όλα είναι γεμάτα από ιστορίες που δεν έχουν ειπωθεί.
Σ’έναν κόσμο που τείνει να γίνει εικονικός (με οθόνες αφής και εικονική πραγματικότητα) αντιπροτείνουμε την ανάκτηση του συναισθήματος του αυθεντικού αντικειμένου.
Τη μάθηση μέσα από το αισθητηριακό και συναισθηματικό βίωμα.
Στο Περιπλανώμενο μουσείο υπερασπιζόμαστε την ανάγκη να γνωρίσουμε το ”άλλο” το διαφορετικό, για να ανακαλύψουμε (και να κατασκευάσουμε) τις γέφυρες της πολιτισμικής κατανόησης που μας ενώνουν και μας συνδέουν.
Το αντικείμενο είναι η αφορμή για να μιλήσουμε για τους ανθρώπους, να ξυπνήσουμε την περιέργεια, να μάθουμε περισσότερα.
Είναι ένα σεμινάριο που προωθεί την διαπολιτισμική αγωγή και την δημιουργικότητα, την δυνατότητα μας να αφηγούμαστε και να ακούμε.
Απευθύνεται σε εκπαιδευτικούς, καλλιτέχνες και ανθρώπους με περιέργεια!

Ώρες σεμιναρίου Δευτέρα 8 και Τρίτη 9 Αυγούστου: 11.00 – 14.00
Σε όσους /ες το επιθυμούν δίνεται βεβαίωση παρακολούθησης από τον οργανισμό Sovint (Asociacion Cultural Sovint, Valencia)

Κόστος συμμετοχής: 25 € (κατόπιν συνεννόησης στο 22310 51075, οι θέσεις είναι περιορισμένες)

* Το Περιπλανώμενο Μουσείο των Πολιτισμών με την Έκθεση “Στη Χώρα των Σκιών” μπορείτε να τα παρακολουθήσετε την Δευτέρα 8, Τρίτη 9 και Τετάρτη 10 Αυγούστου από 20.00 – 22.00 (περισσότερες πληροφορίες εδώ)

Περιπλανώμενο Μουσείο των Πολιτισμών: Έκθεση / εργαστήριο "Στη χώρα των Σκιών"
2022-08-08 20:00 - 2022-08-09 20:00 UTC
Το Περιπλανώμενο Μουσείο των Πολιτισμών με την έκθεση / εργαστήριο “Στη Χώρα των Σκιών”

Το Περιπλανώμενο Μουσείο είναι ένα μουσείο διαπολιτισμικής θεματολογίας που ταξιδεύει!

Με έδρα τη Βαλένθια έχει ταξιδέψει πραγματοποιώντας εκθέσεις και εργαστήρια εδώ και χρόνια τόσο στην Ισπανία όσο και στην Ελλάδα.

Οι Εκθέσεις και ο τρόπος λειτουργίας του Περιπλανώμενου Μουσείου
Το ‘’Περιπλανώμενο Μουσείο των Πολιτισμών’’, έχει ως σκοπό του, την ευαισθητοποίηση σε ζητήματα διαπολιτισμικότητας. Αυτό που πιστεύουμε είναι πως χρειάζεται να αναγνωρίσουμε και να αποδεχτούμε τον «άλλο» προκειμένου να βρούμε (ή και να δημιουργήσουμε) γέφυρες αλληλοκατανόησης μεταξύ των πολιτισμών. Σ’ έναν κόσμο που τείνει να γίνει εικονικός , αντιπροτείνουμε την ανάκτηση του χαμένου συναισθήματος μέσα από την επαφή μας με το αυθεντικό αντικείμενο. Αυτό που προτείνουμε είναι να μάθουμε μέσα από το αισθητηριακό και το συναισθηματικό βίωμα. Το περιπλανώμενο μουσείο μας, διαθέτει πάνω από 1000 αντικείμενα από όλο τον κόσμο τα οποία κατανέμονται σε διάφορες εκθέσεις/εργαστήρια. Το κάθε έκθεμα δεν είναι ένα απλό αντικείμενο. Είναι ένας λόγος να μιλήσουμε για τους ανθρώπους, να κινήσουμε την περιέργεια τους, να προκαλέσουμε τη δημιουργικότητα τους.

ΕΚΘΕΣΗ / ΕΡΓΑΣΤΗΡΙΟ “ΣΤΗ ΧΩΡΑ ΤΩΝ ΣΚΙΩΝ” (Ανοιχτή για όλους – ενήλικες και παιδιά)

ΤΑ ΕΚΘΕΜΑΤΑ
PIYINGHI (Κίνα) Φιγούρες από δέρμα διάτρητο και περίτεχνα διακοσμημένο
WAYANG KULIT (Ινδονησία) φιγούρες από δέρμα, ζωγραφισμένες και διάτρητες, στυλιζαρισμένες και με ιδιαίτερα λεπτά χέρια
WAYANG KLITIK (Ινδονησία) επίπεδες φιγούρες από ξύλο, πολύχρωμες και ανάγλυφες
ΝΑΝH TALUNH (Ταϊλάνδη) διάτρητες φιγούρες από δέρμα
ΚΑΡΑΓΚΙΟΖΗΣ (Ελλάδα και Τουρκία) ημιδιάφανες φιγούρες, αριστοτεχνικά ζωγραφισμένες
ΚΙΝΕΖΙΚΕΣ ΣΚΙΕΣ είναι οι σκιές που η φιγούρα είναι το ίδιο το χέρι με καταγωγή από την Κίνα, έγιναν γνωστές στην Βικτωριανή Ευρώπη, μέσα από τα πολυάριθμα βιβλία της εποχής με οδηγίες, και σχέδια.
Τα αντικείμενα είναι αυθεντικά, προέρχονται όλα από τις χώρες καταγωγής τους.
Κάποια από αυτά είναι πάνω από εκατό χρονών.

Ο ΤΡΟΠΟΣ ΛΕΙΤΟΥΡΓΙΑΣ ΤΗΣ ΕΚΘΕΣΗΣ ΚΑΙ ΤΟ ΕΡΓΑΣΤΗΡΙΟ
Κατά την διάρκεια της περιήγησης στην έκθεση γίνεται αφήγηση, με ιστορικά στοιχεία του κουκλοθέατρου, στοιχεία εθνολογίας και αφηγήσεις μύθων.
Η περιήγηση είναι διαδραστική και προσαρμόζεται στο εκάστοτε κοινό. Η έκθεση έχει παρουσιαστεί σε πολύ μικρά παιδιά, εφήβους, άτομα με ειδικές ανάγκες και μεικτό κοινό, με μεγάλη επιτυχία.
Το κοινό κατά την διάρκεια της έκθεσης μπορεί να αγγίξει και να παίξει με τα αντικείμενα της συλλογής.

ΤΟ ΕΡΓΑΣΤΗΡΙΟ
Οι συμμετέχοντες μετά από όσα είδαν και άκουσαν, κατασκευάζουν τις δικές τους φιγούρες, δοκιμάζουν να τις εμψυχώσουν στη φωτισμένη οθόνη, παίζουν και στο τέλος τις παίρνουν μαζί τους.
Τα εργαστήρια όπως και η έκθεση είναι κατάλληλα και μπορούν να προσαρμοστούν σε όλες τις ηλικίες.

Το Περιπλανώμενο Μουσείο είχε παρουσιαστεί για παιδιά στον Τόπο Τεχνών “Χώρα” το Μάιο του 2022 με πολύ μεγάλη επιτυχία

Ώρες Μουσείου των Πολιτισμών Δευτέρα και Τρίτη: 20.00 – 22.00
Κόστος συμμετοχής: 5 € (κατόπιν συνεννόησης στο 22310 51075, οι θέσεις είναι περιορισμένες)

Μπορείτε επίσης να συμμετέχετε στο σεμινάριο από το Περιπλανώμενο Μουσείο των πολιτισμών “Οι ιστορίες που κρύβονται στα αντικείμενα ή ιχνηλάτες ιστοριών!” την Δευτέρα 8 και την Τρίτη 9 Αυγούστου και ώρες 11.00 – 14.00 (περισσότερες πληροφορίες εδώ)

Προβολή ισπανόφωνων ταινιών με ελεύθερη είσοδο
2022-08-08 22:30 - 2022-08-09 23:30 UTC
Σε συνδιοργάνωση με τη BelleArteLamia
Για ακόμη μια χρονιά το Φεστιβάλ Οίτης συνεργάζεται με το Φεστιβάλ Ισπανόφωνου Κινηματογράφου Αθήνας – FeCHA (www.fecha.gr) και παρουσιάζει μοναδικές ισπανόφωνες ταινίες!

Στο 16ο Φεστιβάλ Οίτης, σε συνεργασία και με την Πρεσβεία του Περού, θα ταξιδέψουμε μέσα από την 7η τέχνη ως το Περού με δύο ταινίες μεγάλου μήκους.
Είσοδος ελεύθερη
Δευτέρα 8 Αυγούστου, Ώρα: 22.30
Το Φως στον Λόφο/La Luz En El Cerro
Ricardo Velarde / Περού / 2016 / 85’

O Γιέφερσον και ο Τσίνο, δυο γιατροί που κάνουν νεκροψίες και ο Παντίγια, ένας αστυνόμος με παρελθόν βίαιης συμπεριφοράς, θα βρεθούν στη μέση μιας έρευνας σε μια απομακρυσμένη πόλη στις Άνδεις του Περού, όταν ένας βοσκός θα βρεθεί νεκρός υπό ύποπτες συνθήκες.

For privacy reasons YouTube needs your permission to be loaded.I Accept

Τρίτη 9 Αυγούστου, Ώρα: 22.30

ΕΙΡΗΝΙΚΟΣ: ΕΠΙΣΤΡΟΦΗ ΣΤΟΝ ΩΚΕΑΝΟ / PACIFICUM: EL RETORNO AL OCÉANO
Mariana Tschudi, Περού, 2017, 74’

Τέσσερις επιστήμονες μας παρασύρουν σε μια φαντασμαγορική και ευχάριστη εξερεύνηση της γης, των νερών και του ουρανού της επιβλητικής ακτογραμμής του Περού.

Οι ταινίες προβάλλονται με ελληνικούς υπότιτλους.

Παράσταση κουκλοθεάτρου για ενήλικες "Miramar"
2022-08-09 21:30 - 2022-08-10 22:00 UTC
Παράσταση Κουκλοθεάτρου για ενήλικες “Miramar” από την ομάδα Vivirdelaire (Pep Beltran, Πετρίνα Βάσσου)

Miramar ή αλλιώς Αλθέα
Παράσταση κουκλοθέατρου για ενήλικες
Το Miramar ή αλλιώς Αλθέα είναι μια παράσταση χάρτινου κουκλοθέατρου με ηθοποιούς, αφιερωμένη στα πλάσματα της θάλασσας και στους έρωτες που ξεπερνούν τις αποστάσεις ή διαπερνούν τους αιώνες.

Κουκλοπαίκτες -ηθοποιοί Pep Beltran -Πετρίνα Βάσσου
Μουσική Natasha Shtanko, Boris Grebenshchikov
Διάρκεια παράστασης 15 λεπτά
Ώρα παράστασης: 22.00
Είσοδος ελεύθερη
For privacy reasons YouTube needs your permission to be loaded.I Accept

Video Art – Είσοδος Ελεύθερη
2022-08-10 21:00 - 2022-08-11 23:30 UTC
Η «τέχνη» του video clip! Εικόνες που θα ζήλευαν ζωγράφοι, ποιητές, λογοτέχνες!

Στο πλαίσιο της Belle Arte Lamia. Είσοδος Ελεύθερη.

Ταξίδι στην Ισπανική κουζίνα με οδηγό τον Pep Beltran
2022-08-10 22:00 UTC
Κλείνοντας το τριήμερο δράσεων του Περιπλανώμενου Μουσείου των Πολιτισμών ο Pep Beltran μπαίνει στην κουζίνα της Χώρας για να μας ταξιδέψει στην Ισπανική κουζίνα με ένα μενού δροσιστικό, καλοκαιρινό, με πρώτες ύλες και τεχνικές διαδεδομένες σε όλη τη Μεσόγειο…

Στο μπουφέ που θα στηθεί στη “Χώρα”, από τις 10 μ.μ. και μετά, θα απολαύσουμε κλασικά ισπανικά πιάτα από την περιοχή της Βαλένθια και θα ταξιδέψουμε γευστικά ως τη νότια Ισπανία:
Πατάτας μπράβας
Τορτίγιας
Γκασπάτσο
Ρύζι στο φούρνο
και το πιάτο – έκπληξη…
Las delicias de Elce (η απόλαυση του Έλτσε!)

Θα προηγηθεί η 15λεπτη Παράσταση Κουκλοθεάτρου για ενήλικες “Miramar” από την ομάδα Vivirdelaire (Pep Beltran, Πετρίνα Βάσσου) με ελεύθερη είσοδο. Δείτε εδώ περισσότερες λεπτομέρειες για την παράσταση.

"Αστρέλια" - Μια παράσταση για όλη την οικογένεια
2022-08-18 21:00 UTC
ΑΣΤΡΕΛΙΑ

Μια παράσταση για όλη την οικογένεια

Η Ελένη Κόντη, ο Κριστιάν Νίρκα και η Ξανθή Ταβουλαρέα, ενώνουν τις δυνάμεις τους, σε μια εξωγήινη- high tech παράσταση:

Αστρέλια
Το κορίτσι που έφτασε στον πλανήτη μας
θέλοντας να ξεφύγει από τις εντάσεις στη σχέση των γονιών της.

Μια παράσταση με χρώματα, μουσικές και τον Αστέριο: τον φίλο της Αστρέλια από τον πλανήτη Κέπλερ22b. Χαρακτήρας animation , που εμφανίζεται σε προβολή και αλληλεπιδρά σε ζωντανό χρόνο με το κοινό και την παράσταση.

Η ιστορία
Η Αστρέλια, ένας φανταστικός ήρωας από άλλον πλανήτη, είναι αντιμέτωπη με την πραγματική καθημερινότητα πολλών παιδιών. Οι τριβές και η ένταση που χαρακτηρίζει την σχέση των γονιών της, την έκαναν να ενδώσει στις τάσεις φυγής της, και να κάνει ένα ταξίδι εδώ στη Γη. Αυτή η αντίδραση, είναι προϊόν ενός ταραχώδη οικογενειακού περιβάλλοντος. Η εξυγίανση της σχέσης με τους γονείς της, προκύπτει μετά από την αμοιβαία συνειδητοποίηση πως ‘ακόμα και όταν είμαστε χώρια, δεν παύουμε να είμαστε οικογένεια’.
Μιλάμε στα παιδιά, αλλά χρειάζεται να μας ακούσουν οι μεγάλοι.

Στη γη, με τη βοήθεια του Αστέριου, ανακαλύπτει το διάστημα. Τις διαφορές και τις ομοιότητες των πλανητών, την αντίθεση και την εναλλαγή που συνθέτουν την απόλυτη αρμονία.

Ταυτότητα παράστασης

Κείμενο: Ελένη Κόντη
Σκηνοθεσία: Ξανθή Ταβουλαρέα
Animation: Κριστιάν Νίρκα
Στίχοι: Κριστιάν Νίρκα, Ξανθή Ταβουλαρέα
Μουσική: Στάθης: Δρογώσης

Σκηνικά – Κουστούμι Αστρέλιας: Ξανθή Ταβουλαρέα

Προπώληση εισιτηρίων στο www.ticketservices.gr

Τιμές εισιτηρίων:
Προπώληση: 7 ευρώ
Ταμείο: 8 ευρώ.

Κρατήσεις θέσεων τηλεφωνικά στα Γραφεία του Φεστιβάλ Οίτης τηλ. 22310 43333

Παίζουν:
Αστρέλια: Ελένη Κόντη
Αστέριος: Κριστιάν Νίρκα
Μητέρα Αστρέλιας: Χριστίνα Τσάφου (ηχογραφημένο)
Πατέρας Αστρέλιας: Γιάννης Καλατζόπουλος (ηχογραφημένο)
Αεροσυνοδός: Ιωάννα Μαρούγκα (σε βιντεοπροβολή)
Host (φωνή): Μάριος Κόντης (σε βιντεοπροβολή)

Παραγωγή : itravelpoetry.com
———
Για περισσότερες πληροφορίες επισκεφτείτε την σελίδα της Αστρέλια στο facebook:
https://www.facebook.com/Αστρέλια-108467705240236

"Τζερτζελέ Πατιρντί": Συναυλία με είσοδο ελεύθερη
2022-08-19 21:30 (Europe/Moscow)
Οι “Τζερτζελέ Πατιρντί” (“Zerzele Patirti”) δημιουργήθηκαν τον Σεπτέμβριο του 2019 στην Αθήνα. Ως μουσικό σχήμα, αποτελείται από τον Γεράσιμο Παπαδόπουλο (ούτι-φωνή), την Αλεξάνδρα Παπαστεργιοπούλου (τσέλο-φωνή) και τον Φωκίωνα Αποστολόπουλο (κρουστά).

Στις ζωντανές εμφανίσεις τους προσφέρουν ένα Διονυσιακό σεργιάνι στον μουσικό κόσμο της Ανατολικής Μεσογείου.
Παραδοσιακές μελωδίες πλέκονται με αυτοσχεδιασμούς, οι ενορχηστρώσεις γίνονται τολμηρές ως προς τη ρυθμική υφή αλλά και την αρμονική ακολουθία.
Το ρεπερτόριο με το οποίο ασχολούνται, αφορά παραδοσιακούς σκοπούς από την Μικρά Ασία, την Κύπρο, την Θράκη, το Αιγαίο και την Κωνσταντινούπολη. Ωστόσο, δεν λείπουν και οι δικές τους πρωτότυπες σύγχρονες τροπικές συνθέσεις καθώς και άλλων συνθετών του κόσμου.
Με ποικίλες εμφανίσεις σε διάφορες γωνιές ανά την Ελλάδα, αλλά και με τηλεοπτικές εμφανίσεις και ηχογραφήσεις, παραμένουν δραστήριοι στην εγχώρια μουσική σκηνή εώς σήμερα.
Είσοδος ελεύθερη

For privacy reasons YouTube needs your permission to be loaded.I Accept

For privacy reasons YouTube needs your permission to be loaded.I Accept

For privacy reasons YouTube needs your permission to be loaded.I Accept

ΑΝΑΒΑΛΛΕΤΑΙ - O ROUS live στο 16o Φεστιβάλ Οίτης!
2022-08-22 21:30 UTC
Μετά την έκδοση του Έκτακτου Δελτίου Επιδείνωσης Καιρού από την Εθνική Μετεωρολογική Υπηρεσία, η συναυλία της 22 Αυγούστου του Γιώργου Ρους, ΑΝΑΒΑΛΛΕΤΑΙ.
Σύντομα θα ανακοινωθεί νέα ημερομηνία.

Μετά από μια σειρά επιτυχημένων μυσταγωγικών εμφανίσεων σε όλη τη χώρα, ο Γιώργος Ρους επιστρέφει στα Λελέικα Υπάτης, για μία ξεχωριστή βραδιά στον αγαπημένο του Τόπο Τεχνών Χώρα, τη Δευτέρα 22 Αυγούστου!
Ξεκινώντας δώδεκα χρόνια πριν, με μια κιθάρα στις αποσκευές του, o Γιώργος Ρους μοιραζόταν τα τραγούδια του με το κοινό σε κάθε γωνιά της Ελλάδας. Έτσι και φέτος, μετά από μια παράξενη χρονιά που δεν θα μοιάσει ξανά με καμία άλλη, ταξιδεύει και πάλι με συνοδό την κιθάρα του, έχοντας μαζί του μουσικές εκπλήξεις και δίνοντας το σύνθημα πως όλα είναι μια αρχή.
Συστήθηκε το 2010 ως Rous μέσα από τη μεγάλη ραδιοφωνική επιτυχία «Εξαιρέσεις». Αμέσως μετά ακολούθησε ο πρώτος του ομώνυμος δίσκος. Το «Κόκκινο φως», οι «Μαριονέτες», το «Άδικο στο σώμα», η «Ιδιαίτερη σχέση», μας οδήγησαν πιο βαθιά στον κόσμο του, αποκαλύπτοντας έναν καλλιτέχνη με ξεχωριστό μουσικό στίγμα, δίνοντας αργότερα τη σκυτάλη σε τραγούδια όπως το «Λουλούδι του δρόμου», «Εσύ», «Γκύζη» κ.ά. με την κυκλοφορία του δεύτερου άλμπουμ του «Rous II» (2017).
Έχει συνεργαστεί με σπουδαία ονόματα του ελληνικού τραγουδιού, τόσο στη σκηνή, όσο και ως τραγουδοποιός, όπως, Χάρις Αλεξίου, Γιάννης Κότσιρας, Χρήστος Θηβαίος κ.ά, γράφοντας παράλληλα μουσική για το θέατρο και τον κινηματογράφο.
Παραγωγή – Management: Cricos
FOLLOW ROUS: FACEBOOK | INSTAGRAM | YOUTUBE | SPOTIFY

Info:

ROUS live @ Τόπος Τεχνών Χώρα
Δευτέρα 22 Αυγούστου, Ώρα: 21.30

Τιμές εισιτηρίων:
Προπώληση: 10 € | Ταμείο: 12 €
Προπώληση:
Γραφεία του Φεστιβάλ Οίτης στη Λαμία (Αντιγόνης 7, Ώρες 10.00 – 17.00, Tηλ. 22310 43333)

Πληροφορίες:
Τηλ.: 22310 51075 & 22310 43333
Τόπος Τεχνών «Χώρα»
Λελέικα Υπάτης, Φθιώτιδα
Τηλ. 22310 51075 | e–mail: info@xwra.gr

ΑΚΥΡΩΝΕΤΑΙ - Συναυλία - Μαρίνα Σάττι «ΥΕΝΝΑ»
2022-08-31 21:30 UTC
Σύμφωνα με την παραγωγή:

ΑΝΑΚΟΙΝΩΣΗ: Η συναυλία της Μαρίνας Σάττι στην Υπάτη Λαμίας ακυρώνεται λόγω δυσμενών καιρικών συνθηκών. Όσοι έχουν αγοράσει εισιτήρια παρακαλούμε να επικοινωνήσουν με το γραφείο του Φεστιβάλ Οίτης 2231043333 προκειμένου να τους επιστραφούν τα χρήματά τους.

Η τραγουδοποιός και πολυσχιδής καλλιτέχνης Μαρίνα Σάττι ταξιδεύει στην Ελλάδα και μας προσκαλεί σε μία ξεχωριστή και συναρπαστική μουσική εμπειρία!

Τέσσερα χρόνια μετά την σαρωτική επιτυχία της “Μάντισσας”, λίγους μήνες μετά την κατάκτηση της κορυφής για άλλη μια φορά με τα νέα της τραγούδια “Πάλι” και “Πόνος Κρυφός” και αμέσως μετά με την κυκλοφορία του πρώτου της άλμπουμ «YENNA», που έχει ήδη λάβει εξαιρετικές κριτικές, η Μαρίνα Σάττι επιστρέφει στις θερινές μουσικές σκηνές της χώρας και παρουσιάζει ένα ιδιαίτερο μουσικό θέαμα, βαθιά επηρεασμένο από παραδοσιακές καταβολές περίτεχνα συνδυασμένες με τις σύγχρονες μουσικές τάσεις.

«Για μένα παράδοση είναι οι άνθρωποι –που έρχονται και φεύγουν- ο τρόπος που βρίσκονται μεταξύ τους, που επικοινωνούν και αυτά που αφήνουν πίσω τους». -Μαρίνα Σάττι

Στην καλοκαιρινή της περιοδεία η Μαρίνα Σάττι παρουσιάζει τα τραγούδια της που όλοι αγαπήσαμε, τραγούδια από την Ελλάδα, τα Βαλκάνια και την Ανατολική Μεσόγειο και βέβαια τραγούδια από το νέο της δίσκο «YENNA», ένα όνομα καθόλου τυχαίο καθώς δηλώνει την πρόθεσή της να αποτυπώσει συμβολικά τη δημιουργική διαδικασία ως τα στάδια από τη σύλληψη μέχρι την γέννα: τον ενθουσιασμό, τον φόβο, την ανασφάλεια, τον πόνο και τελικά τη στιγμή της έλευσης στον κόσμο και ως εκ τούτου, την αλλαγή. Το πρώτο της άλμπουμ αποτελεί ένα οδοιπορικό με αναφορές στους ήχους ολόκληρης της Ελληνικής επαρχίας – από το ζουρνά και το νταούλι του Βορρά, το πολυφωνικό τραγούδι της Ηπείρου, μέχρι τα γλέντια και τους χορούς της Κρήτης.
Η Μαρίνα Σάττι αποτυπώνει τις πρωτόγονες δονήσεις της ελληνικής υπαίθρου, εμπνευσμένες από τα άγρια βουνά και την απέραντη θάλασσα της Μεσογείου, τολμώντας ταυτόχρονα να πειραματιστεί με pop και urban στοιχεία, απογειώνοντας τον προσωπικό της ήχο που την έκανε να ξεχωρίσει.

Μία σύγχρονη μουσική γιορτή, με τη μοναδικά χαρακτηριστική αισθητική της Μαρίνας και των συνεργατών της, πολυφωνικές αλχημείες και απροσδόκητες ενορχηστρώσεις. Τραγούδια από την Ελλάδα, τα Βαλκάνια και την Ανατολική Μεσόγειο. Γκάιντα και beats. Νταούλια και 808.
Μια γιορτή -με τη δύναμη να ενώνει ανθρώπους κάθε εθνικότητας και κάθε γενιάς- όπου το σύγχρονο συναντάει το παραδοσιακό για να εκφραστούν μέσα από την πιο άμεση γλώσσα: τη μουσική.

Λίγα λόγια για τη Μαρίνα Σάττι:

Η Μαρίνα Σάττι είναι δύσκολο να καταταχθεί καλλιτεχνικά. Από τo Mέγαρο Μουσικής και την Λυρική Σκηνή σε πανηγύρια στα υψίπεδα της Κρήτης, μπορεί να είναι ταυτόχρονα και pop και ethnic και mainstream, όπως μπορεί με την ίδια άνεση να είναι και λυρική και urban και παραδοσιακή. Tα Ευρωπαϊκά μέσα την παρουσιάζουν ως πρέσβειρα της ελληνικής και βαλκανικής σκηνής, μιας ιδιαίτερης διαδρομής που παντρεύει την παραδοσιακή μουσική με την pop, τόσο κλασική όσο και σύγχρονη.
Πριν τέσσερα χρόνια κατέκτησε την κορυφή των charts με το single “Μάντισσα” ενώ πρόσφατα το κοινό υποδέχτηκε το “Πόνος Κρυφός” που έκανε πρεμιέρα στο γερμανικό “COLORS” (πρώτη φορά για Έλληνα καλλιτέχνη) παίρνοντας ακόμα μία πρωτιά στην πλατφόρμα NOWNESS που παρουσίασε πρώτη το εξαιρετικό της video clip για το παραδοσιακό κομμάτι “Γιατί Πουλί μ’”.
Τον Μαϊο του 2022 κυκλοφορεί το πρώτο ολοκληρωμένο προσωπικό της άλμπουμ “YENNA”.

Συντελεστές:

ΜΑΡΙΝΑ ΣΑΤΤΙ
ΕΛΕΝΑ ΛΕΩΝΗ τραγούδι
ΕΡΑΣΜΙΑ ΜΑΡΚΙΔΗ τραγούδι
ΠΑΝΟΣ ΣΚΟΥΤΕΡΗΣ πνευστά
ΣΩΤΗΡΗΣ ΝΤΟΥΒΑΣ τύμπανα
ΑΠΟΣΤΟΛΗΣ ΜΠΟΥΡΝΙΑΣ κρουστά

FOH ηχολήπτης: Ekelon
Φωτογραφία αφίσας: Alex Kurunis
Artwork: Κωνσταντίνος Γεωργαντάς

Παραγωγή: PROSPERO, www.prospero.com.gr

Τιμές εισιτηρίων:
Προπώληση: 13 €
Ταμείο: 15 €

Προπώληση εισιτηρίων: Γραφεία του Φεστιβάλ Οίτης στη Λαμία (Αντιγόνης 7, τηλ. 22310 43333)

Πληροφορίες: 22310 51075, 22310 43333

Follow Marina Satti on Instagram: https://bit.ly/MarinaSattiInstagram
Follow on Facebook: https://bit.ly/MarinaSattiFacebook
Follow on Spotify: https://bit.ly/MarinaSattiSpotify
Subscribe here: https://bit.ly/MarinaSattiYouTube
Website: https://marinasatti.com

Συναυλία - Kadinelia
2022-09-01 21:30 (Europe/Moscow)
Από την παράδοση της Ελλάδας σε ολόκληρο τον κόσμο. Αυτό το μουσικό ταξίδι προσφέρουν οι Kadinelia, το world acoustic ντουέτο του Θανάση Ζήκα και της Εύης Σεϊτανίδου. Ένα ταξίδι στο οποίο τα διαχρονικά ακούσματα της χώρας μας αποκτούν νέο χαρακτήρα μέσα από τις χαρισματικές κιθαριστικές μελωδίες και το αρμονικό τραγούδι των δύο μουσικών.

Οι Kadinelia πρωτοήρθαν σε επαφή το 2013, ανταλλάσσοντας ιδέες και εναλλάσσοντας ήχους. Την άνοιξη του 2014 κατέληξαν στην τελική μορφή του μουσικού τους project: στον εμπλουτισμό της παραδοσιακής ελληνικής μουσικής με blues και rock στοιχεία. Η αγάπη τους για την καλλιτεχνική έκφραση των λαών τους οδήγησε σύντομα σε διασκευές παραδοσιακών κομματιών και από άλλες χώρες.

Σήμερα η μουσική τους αποτελείται από διασκευές παραδοσιακών ήχων, αλλά και από πρωτότυπες συνθέσεις του Θανάση και της Εύης. Το φθινόπωρο του 2019 το ντουέτο μπήκε στο στούντιο. Μετά από ένα μήνα εντατικών ηχογραφήσεων ολοκλήρωσαν το πρώτο τους άλμπουμ, το οποίο κυκλοφόρησε τον Μάιο του 2020.
Επί σκηνής οι Kadinelia αποδεικνύουν ότι με την κατάλληλη ενέργεια ακόμα και ολιγομελή σχήματα μπορούν να προσφέρουν μία «γεμάτη» συναυλιακή εμπειρία. Η αφοσίωση και η άψογη παρουσία τους πάνω στο stage τους έχουν χαρίσει αναγνώριση, ανοίγοντας συναυλιακές πόρτες σε όλες τις άκρες της Ελλάδας, αλλά και στο εξωτερικό.

Τιμές εισιτηρίων:
Προπώληση: 10 €
Ταμείο: 12 €

Προπώληση εισιτηρίων: Γραφεία του Φεστιβάλ Οίτης στη Λαμία (Αντιγόνης 7, τηλ. 22310 43333)

Πληροφορίες: 22310 51075, 22310 43333

For privacy reasons YouTube needs your permission to be loaded.I Accept

For privacy reasons YouTube needs your permission to be loaded.I Accept
For privacy reasons YouTube needs your permission to be loaded.I Accept

Συναυλία - Barcelona Gipsy balKan Orchestra (BGKO)
2022-09-05 21:30 (Europe/Moscow)
Μια «multi culti» ορχήστρα που σμίγει χώρες, κουλτούρες, λαούς και πολιτισμούς, μία μπάντα με βαλκανικές και τσιγγάνικες επιρροές, η Barcelona Gipsy balKan Orchestra.

Οι BGKO είναι ένα διεθνές σύνολο μουσικών με έδρα τη Βαρκελώνη που ξυπνά το ενδιαφέρον του κοινού σε όλη την Ευρώπη μέσω των αυθεντικών διασκευών τους σε παραδοσιακές μουσικές των Βαλκανίων, της Μέσης Ανατολής και των Μεσογειακών ακτών.

Η Σικελή τραγουδίστρια Margherita Abita έφερε νέο άρωμα, φρέσκια ενέργεια και μια νέα ουσία στην Barcelona Gipsy balKan Orchestra (BGKO) τον Νοέμβριο του 2019.
Το 2022 φτάνουν ενθουσιωδώς στη 10η επέτειό τους παρουσιάζοντας νέα πρωτότυπα τραγούδια που έγραψε η BGKO. Μέχρι στιγμής, έχουν κυκλοφορήσει έξι άλμπουμς, έχουν επισκεφθεί περισσότερες από 40 χώρες και διατηρούν μια βάση πιστών θαυμαστών στο κανάλι BGKO στο YouTube (με περισσότερους από 165.000 ακόλουθους και 75 εκατομμύρια προβολές).

Με το άλμπουμ “Nova Era“ επανεπιβεβαίωσαν τη θέση τους ως ένα από τα πιο καταξιωμένα συγκροτήματα στην ερμηνεία της παραδοσιακής μουσικής, σεβόμενοι τους προγόνους ενώ ζούν στην εποχή μας.
Στα πρόσφατά τους σινγκλ, από το αέναο κλασικό “More Sokol Pie” της Βόρειας Μακεδονίας έως το Σικελικό φολκλόρ στο “Cu Ti Lu Dissi”, μπορούμε να εκτιμήσουμε την προσωπική τους πινελιά όταν παίζουν μουσική από τα Βαλκάνια, τη Μέση Ανατολή και τις ακτές της Μεσογείου. Ένας μοναδικός ήχος από τις ποικίλες καλλιτεχνικές επιρροές των μελών του:

For privacy reasons YouTube needs your permission to be loaded.I Accept

Στον Τόπο Τεχνών “Χώρα” θα δούμε τους:
Margherita Abita (φωνή, Ιταλία), lvan Kovačević (κοντραμπάσο, Σερβία), Stelios Togias (κρουστά, Ελλάδα), Julien Chanal (κιθάρα, Γαλλία), Xavi Pendón (κλαρίνο, Καταλονία-Ισπανία), Oleksandr Sora (βιολί, Ουκρανία), Fernando Salinas (ακορντεόν, Ναβάρα-Ισπανία)
Από αυτό το διεθνές σχήμα βγαίνουν οι καλύτερες συνθέσεις, όπου κάθε όργανο έχει τη θέση και τον χώρο του. Οι υφές και τα ηχοχρώματα αναμειγνύονται άψογα στην υπηρεσία κάθε τραγουδιού, για την ανάκληση των συναισθημάτων ανάλογα μέχρι τον ξέφρενο ρυθμό έκστασης.

Τιμές εισιτηρίων:
Προπώληση: 13 €
Ταμείο: 15 €

Προπώληση εισιτηρίων: Γραφεία του Φεστιβάλ Οίτης στη Λαμία (Αντιγόνης 7, Ώρες 10.00 – 17.00, τηλ. 22310 43333)

Πληροφορίες: 22310 51075, 22310 43333

For privacy reasons YouTube needs your permission to be loaded.I Accept

Γιορτή νέων Δημιουργών και Παραγωγών & Συναυλίες με τους Bloom in Dot & το Γιάννη Παπαγεωργίου - Είσοδος ελεύθερη
2022-09-07 18:00 - 23:30 (Europe/Moscow)
Αποχαιρετάμε το 16ο Φεστιβάλ Οίτης και υποδεχόμαστε το φθινόπωρο με μια γιορτή από εκείνες που έχετε και έχουμε αγαπήσει όλα αυτά τα χρόνια!

Απευθύνουμε και φέτος ένα κάλεσμα σε νέους παραγωγούς και δημιουργούς με τα προϊόντα και τις δημιουργίες τους για να γνωριστούμε, να δοκιμάσουμε, να εμπνευστούμε και να απολαύσουμε.

Περισσότερες πληροφορίες στο 22310 51075

Το βραδάκι στις 20.30, θα υποδεχθούμε τους Bloom in Dot σε μια συναυλία με ελεύθερη είσοδο

Το ντουέτο Bloom in Dot δημιουργήθηκε το 2021, καταμεσής του χειμώνα και του lockdown, μέσα από τις δημιουργικές αναζητήσεις του Λεωνίδα Δανέζου και της Έφης Ψιαχούλια. Η αιφνίδια παύση εξαιτίας της πανδημίας έδωσε το χρόνο και την έμπνευση στους καλλιτέχνες να φτιάξουν νέα κομμάτια –που εξερευνούν και συνδέουν παραδοσιακούς ήχους από το Μάλι μέχρι την Ήπειρο και τη Μικρά Ασία, φιλτραρισμένους μέσα από αστικά αναλογικά ηλεκτρονικά– σε μια προσπάθεια να δώσουν ένα μήνυμα ελπίδας για την ανθρωπότητα. Καρπός αυτής της προσπάθειας είναι το πρώτο τους LP, που κυκλοφόρησε πρόσφατα.
Aφρικανική κόρα (λύρα), περσικό σαντούρι, αναλογικά ηλεκτρονικά, φωνές και sound design ενώνονται δημιουργώντας ένα κινηματογραφικό, εκστατικά ρυθμικό και θεραπευτικό ηχητικό τοπίο, όπου τα σύνορα, ο χώρος και ο χρόνος παύουν να υπάρχουν.
https://bloomindot.bandcamp.com/album/volute

Το βράδυ θα υποδεχτούμε τον Γιάννη Παπαγεωργίου σε μία συναυλία – προάγγελο του επερχόμενου προσωπικού του δίσκου που θα κυκλοφορήσει από τη Minos Emi.

Ώρα έναρξης: 22.00
Έπειτα από το πρώτο του άλμπουμ με τίτλο “Από τη σιωπή στη σιωπή”, αλλά και τα πιο πρόσφατα digital singles (“Σε μια βαλίτσα”, “Ήθελα να ‘χω δυο ζωές”, “Σκορπάω”), επιθυμεί να μοιραστεί με τον κοινό, ζωντανά και πάλι, τις μουσικές και τους στίχους του. Πέραν του προσωπικού και πρωτότυπου ρεπερτορίου του Γιάννη Παπαγεωργίου θα ακουστούν και επιλεγμένα τραγούδια από τα πιο σημαντικά ράφια του ελληνικού ρεπερτορίου, από την παράδοση και αγαπημένους του συνθέτες-τραγουδιστές όπως ο Γιώργος Μπάτης, ο Άκης Πάνου και ο Νίκος Παπάζογλου.
Παίζουν οι μουσικοί:
Γιάννης Παπαγεωργίου: ακουστική κιθάρα, τραγούδι
Γιάννης Κονταράτος: βιολί
Λάμπρος Παπανικολάου: κοντραμπάσο

ΒΙΟΓΡΑΦΙΚΟ
Ο Γιάννης Παπαγεωργίου γεννήθηκε στη Θεσσαλονίκη τον Ιούλιο του 1989. Έζησε στην Κατερίνη μέχρι δεκαοχτώ χρονών. Για τα επόμενα δέκα χρόνια έμεινε στη Θεσσαλονίκη, ενώ τα τελευταία πέντε χρόνια, είναι κάτοικος Αθηνών. Οι σπουδές του αφορούν στον τομέα της Μουσικής Παιδαγωγικής και πραγματοποιώντας τις στο τμήμα Μουσικής Επιστήμης και Τέχνης, του πανεπιστημίου Μακεδονίας. Την περίοδο 2015-2017 έκανε τις μεταπτυχιακές του σπουδές στο ίδιο πανεπιστήμιο, με αντικείμενο μελέτης τον ελληνικό λαϊκό μουσικό πολιτισμό και ειδίκευση στο όργανο της λαϊκής κιθάρας, με το οποίο ασχολείται πλέον στον τομέα της διδασκαλίας. Στο δημιουργικό κομμάτι, το 2015 έβγαλε τον δίσκο ‘Τα ρεφρέν κάποιου χρησμού’ με το συγκρότημα “Ούτε Σπόντα”. Το Φεβρουάριο του 2018 κυκλοφόρησε ο πρώτος του προσωπικός δίσκος με τίτλο ‘Από τη σιωπή στη σιωπή’ (Minos Emi, 2018), με δώδεκα δικά του τραγούδια, ενώ από τότε έχουν κυκλοφορήσει και άλλα τραγούδια σε μορφή single (‘Σε μια βαλίτσα’, ‘Της ψυχής σου τα κοράλλια’, ‘Σκορπάω’), εν αναμονη του δεύτερου προσωπικού του δίσκου. Έχει γράψει τη μουσική για το ντοκιμαντέρ “Μόνος ή αλληλέγγυος;” (2016). Έχει συμμετάσχει σε συναυλίες και παραστάσεις σε ολόκληρη την Ελλάδα και έχει συνεργαστεί με αρκετούς σημαντικούς καλλιτέχνες, ενώ τα τελευταία τρία χρόνια συνεργάζεται, παράλληλα, με την Ελένη Τσαλιγοπούλου.
Παίζοντας τα τελευταία τέσσερα χρόνια με τους σταθερούς συνεργάτες του, την Παρασκευή 8 Οκτωβρίου ο Γιάννης θα παρουσιάσει τραγούδια από την προσωπική του δισκογραφία μαζί με κάποιες αγαπημένες επιλογές, μαζί με τον Γιάννη Κονταράτο στο βιολί και το Λάμπρο Παπανικολάου στο κοντραμπάσο. Ένα ακουστικό σχήμα, το οποίο δίνει έμφαση στον ήχο του δοξαριού, τόσο μέσω του βιολιού όσο και του κοντραμπάσου, με πρωταγωνιστή τόσο τη μελωδικότητα των οργάνων όσο και το δυναμισμό του σχήματος.

Εκπαιδευτική δράση: Φάλαινες και ο ρόλος τους στην κλιματική αλλαγή
2022-09-08 19:00 - 20:30 UTC
Μια δράση Εκπαιδευσης Ωκεανού για τις Φάλαινες, τους γίγαντες του Ωκεανού και το ρόλο τους στην καταπολέμηση της Κλιματικής Αλλαγής.

Τι γνωρίζουμε για τις φάλαινες; Ποια είναι τα ιδιαίτερα χαρακτηριστικά τους;
Πόσα είδη υπάρχουν; Υπάρχουν φάλαινες στην Ελλάδα;
Πώς επηρεάζονται οι φάλαινες από τον άνθρωπο και τις δραστηριότητές του;
Μπορούν να σώσουν τον πλανήτη; Πώς; Ποιός είναι ο ρόλος τους;
ΣΩΣΤΕ ΤΙΣ ΦΑΛΑΙΝΕΣ, ΣΩΣΤΕ ΤΟΝ ΠΛΑΝΗΤΗ!

Πρόκειται για μια διαδραστική περιήγηση στο μαγικό κόσμο του Ωκεανού με εικόνες, πειράματα και χειροτεχνίες.
Σχεδιασμός & Υλοποίηση: Κωνσταντίνα Ριζοπούλου & Τα μυστικά του Ωκεανού

Αφορά ηλικίες 5-12 ετών
Τιμή συμμετοχής: 7 ευρώ
Για περισσότερες πληροφορίες, κρατήσεις θέσεων επικοινωνήστε στο τηλ. 6975205837

https://www.facebook.com/oceansecretsK
https://www.instagram.com/oceanssecretskr/
https://www.linkedin.com/in/konstantinarizopoulou/

ΑΝΑΒΑΛΛΕΤΑΙ - Συναυλία - Πάνος Βλάχος
2022-09-09 22:30 UTC
Η αποψινή συναυλία του Πάνου Βλάχου στον Τόπο Τεχνών “Χώρα” ΑΝΑΒΑΛΛΕΤΑΙ για τεχνικούς λόγους

Ο αγαπημένος, πολυτάλαντος ηθοποιός και τραγουδοποιός Πάνος Βλάχος μετά την απόλυτη επιτυχία της θεατρικής παράστασης «ο τυχαίος θάνατος ενός αναρχικού», με συνεχόμενα sold out σε Αθήνα και Θεσσαλονίκη, αυτό το καλοκαίρι μας παρουσιάζει μια μουσική παράσταση!

Με τρεις προσωπικούς δίσκους στο ενεργητικό του και συνεργασίες με σημαντικούς τραγουδιστές όπως ο Μίλτος Πασχαλίδης, ο Γιώργος Μαργαρίτης, ο Χρήστος Θηβαίος, η Ελένη Δήμου κ.α.
Μαζί με τους συνεργάτες του, μας έχει ετοιμάσει ένα πρόγραμμα με τραγούδια από την προσωπική του δισκογραφία, αγαπημένα ελληνικά τραγούδια αλλά και κάποιες ιδιαίτερες επιλογές από το ξένο ρεπερτόριο.
Η παράστασή του όμως δεν έχει μόνο τραγούδια… Κείμενα εμπνευσμένα από τον ίδιο, ενώνουν τα κομμάτια και μας προσφέρουν χαρά, αισιοδοξία και γέλιο!

Οργάνωση παραγωγής – Επικοινωνία:
Γιώργος Γκώνιας
IMAGINART GG EVENTS ΜΟΝΟΠΡΟΣΩΠΗ ΙΚΕ

Τιμές εισιτηρίων:
Προπώληση: 12 €
Ταμείο: 14 €

Πληροφορίες / κρατήσεις θέσεων: 22310 51075, 22310 43333

“Αστρέλια” - Η πιο διαστημική παράσταση του καλοκαιριού, επιστρέφει στη "Χώρα"
2022-09-11 20:00 - 22:00 UTC
Η παράσταση που αγαπήθηκε σε όλη την Ελλάδα, σε πάνω από 40 πόλεις, έρχεται ξανά στο Φεστιβάλ Οίτης, στα Λελέικα Υπάτης, την Κυριακή, 11 Σεπτεμβρίου στις 20:00

Αστρέλια
Το κορίτσι που έφτασε στον πλανήτη μας θέλοντας να ξεφύγει από τις εντάσεις στη σχέση των γονιών της.

Μια παράσταση με χρώματα, μουσικές και τον Αστέριο: τον φίλο της Αστρέλια από τον πλανήτη Κέπλερ22b. Χαρακτήρας animation , που εμφανίζεται σε προβολή και αλληλεπιδρά σε ζωντανό χρόνο με το κοινό και την παράσταση (τεχνολογική πρωτοτυπία)

Η ιστορία
Η Αστρέλια, ένας φανταστικός ήρωας από άλλον πλανήτη, είναι αντιμέτωπη με την πραγματική καθημερινότητα πολλών παιδιών. Οι τριβές και η ένταση που χαρακτηρίζει την σχέση των γονιών της, την έκαναν να ενδώσει στις τάσεις φυγής της, και να κάνει ένα ταξίδι εδώ στη Γη. Αυτή η αντίδραση, είναι προϊόν ενός ταραχώδη οικογενειακού περιβάλλοντος. Η εξυγίανση της σχέσης με τους γονείς της, προκύπτει μετά από την αμοιβαία συνειδητοποίηση πως ‘ακόμα και όταν είμαστε χώρια, δεν παύουμε να είμαστε οικογένεια’.
Μιλάμε στα παιδιά, αλλά χρειάζεται να μας ακούσουν οι μεγάλοι.

Στη γη, με τη βοήθεια του Αστέριου, ανακαλύπτει το διάστημα. Τις διαφορές και τις ομοιότητες των πλανητών, την αντίθεση και την εναλλαγή που συνθέτουν την απόλυτη αρμονία.

Ταυτότητα παράστασης

Κείμενο: Ελένη Κόντη
Σκηνοθεσία: Ξανθή Ταβουλαρέα
Animation: Κριστιάν Νίρκα
Στίχοι: Κριστιάν Νίρκα, Ξανθή Ταβουλαρέα
Μουσική: Στάθης: Δρογώσης
Σκηνικά – Κουστούμι Αστρέλιας: Ξανθή Ταβουλαρέα
Παίζουν:
Αστρέλια: Ελένη Κόντη
Αστέριος: Κριστιάν Νίρκα
Μητέρα Αστρέλιας: Χριστίνα Τσάφου (ηχογραφημένο)
Πατέρας Αστρέλιας: Γιάννης Καλατζόπουλος (ηχογραφημένο)
Αεροσυνοδός: Ιωάννα Μαρούγκα (σε βιντεοπροβολή)
Host (φωνή): Μάριος Κόντης (σε βιντεοπροβολή)
Παραγωγή : itravelpoetry.com
———
Για τηλεφωνικές κρατήσεις ή πληροφορίες: 69 85 76 05 42
Για περισσότερες πληροφορίες επισκεφτείτε την σελίδα μας στο facebook:
https://www.facebook.com/Αστρέλια-108467705240236
